recursal/SuperWikiNEXT-32B huggingface dataset:
**ရွှေဟင်္သာဆရာတော်**သည် စစ်ကိုင်းတိုင်း၊ စစ်ကိုင်းတောင်ရိုး၊ ရွှေဟင်္သာတိုက်သစ်မှ ဘဒ္ဒန္တပဏ္ဍိတသိရီ ဆရာတော်ဘုရားကြီး ဖြစ်ပေသည်။ ၁၉၉၃-ခုနှစ်၊ ဇန်နဝါရီလ (၄)ရက် နေ့တွင် **အဘိဓဇအဂ္ဂမဟာသဒ္ဓမ္မဇောတိက** ဘွဲ့တံဆိပ်တော် ဆက်ကပ်ခြင်း ခံရသည်။

ငယ်ဘဝ
-----

ဆရာတော်သည် ၁၂၅၅-ခု၊ နတ်တော်လဆန်း (၇)ရက်၊ ကြာသပတေးနေ့၌ ဧရာဝတီတိုင်း၊ ဟင်္သာတခရိုင်၊ လေးမျက်နှာမြို့၊ အလယ်ရပ်၊ ခမည်းတော် ဦးကျောက်စိမ်း၊ မယ်တော် ဒေါ်ရွှေသော့တို့မှ ဖွားမြင်လေသည်။ ၁၂၆၉-ခုတွင် လေးမျက်နှာမြို့၊ မိချောင်းရဲကျောင်း ဆရာတော်အရှင် အာစရထံ ရှင်သာမဏေပြုသည်။

ရဟန်းပြုခြင်း
-------------

၁၂၇၅-ခု၊ ဝါဆိုလဆန်း (၁၄)ရက်တွင် ညောင်တုန်းမြို့၊ ရွှေဟင်္သာတောရကျောင်းတိုက်၊ သီလဝိသောဓနီ သိမ်တော်၌ ရန်ကုန်မြို့၊ ဗဟန်းကျောင်းတော်ရာ၊ ရွှေကျင်ဆရာတော်ကြီးကို ဥပဇ္ဈာယ်ပြု၍ ရဟန်းဖြစ်သည်။ ရွှေဟင်္သာတောရတိုက်၊ ပထမစံကျောင်း ဆရာတော်၊ ဒုတိယစံကျောင်း ဆရာတော်၊ စပယ်ရုံကျောင်း ဆရာတော် အရှင်ယုဂန္ဓရ စသော စာချ ဆရာတော်ကြီးများထံတွင် စာပေသင်ယူခဲ့သည်။ ကျန်းမာရေး ချို့တဲ့မှုကြောင့် ပထမလတ်တန်းမျှသာ အောင်မြင်ခဲ့သည်။

စာပေပို့ချခြင်း
---------------

သိက္ခာ(၅)ဝါ ခန့်မှစ၍ သက်တော် (၈၅)နှစ်တိုင်အောင် ညောင်တုန်းရွှေဟင်္သာတောရတိုက်နှင့် စစ်ကိုင်းရွှေဟင်္သာတိုက်သစ်တို့၌ ပရိယတ္တိစာပေများ ပို့ချခဲ့သည်။

သာသနာရေးတာဝန် ဆောင်ရွက်ချက်များ
-------------------------------

၁၃၀၄-ခု၊ စစ်ကိုင်းတောင်ရိုး၊ မဟာဂန္ဓာရုံကျောင်းတိုက်၌ ကျင်းပသည့် ရွှေကျင်သံဃာ့ အစည်းအဝေးကြီး၏ ဆုံးဖြတ်ချက်အရ ရွှေကျင်ဂိုဏ်းလုံးဆိုင်ရာ ဝန်ဆောင်ဆရာတော်အဖြစ် စတင်ဆောင်ရွက်ခဲ့သည်။ ၁၃၃၇-ခု၊ တန်ဆောင်မုန်းလ၌ ပဲခူး ကြခတ်ဝိုင်း ရွှေကျင်ဂိုဏ်း သံဃာ့အစည်းအဝေးကြီးမှ ရွှေကျင်ဂိုဏ်း တွဲဖက် သာသနာပိုင် အဖြစ် ခန့်အပ်သည်။ ၁၃၅၁-ခု၊ နတ်တော်လဆန်း (၁၃)ရက်နေ့တွင် ရွှေကျင်ဂိုဏ်းကြီး၏ ဒွါဒသမမြောက် သာသနာပိုင်ဆရာတော်ကြီး တာဝန်ကို ယူခဲ့သည်။

ရေးသားပြုစုသော ကျမ်းဂန်များ
---------------------------

* *မြန်မာ အလင်္ကာကျမ်း*
* *ဝိနည်းမဟာဝါ ပါဠိတော်မြန်မာပြန်*
* *ရွှေကျင်နိကာယ သာသနာဝင်* (ကျယ်)
* *ရွှေကျင်နိကာယ သာသနာဝင်* (ကျဉ်း)
* *မေတ္တာသုတ် မြန်မာဋီကာ*
* *ပရာဘဝသုတ် မြန်မာဋီကာ*
* *စာဏကျနီတိ မြန်မာနိဿယ*
* *ကာယာနုပဿနာ*၊ *ဝေဒနာနုပဿနာ*၊ *စိတ္တာနုပဿနာ*၊ *ဓမ္မနုပဿနာ* စသောကျမ်းစာအုပ်ပေါင်း (၃၀)ကျော်ကို ရေးသားပြုစုခဲ့သည်။

ရဟန်းရှင်လူတို့၏ ကြည်ညိုလေးစားမှု
---------------------------------

သည်းခံခြင်း၊ စိတ်ထားဖြူစင်ခြင်း၊ အများအကျိုး လိုလားသော စိတ်နှလုံးရှိခြင်း၊ ဂါရဝ၊ နိဝါတတရားနှင့် ပြည့်စုံခြင်း၊ သက်တော်ရှည်ခြင်း၊ နာယကဂုဏ် ခြောက်ပါးနှင့် ပြည့်စုံခြင်း၊ သီလသမာဓိ ပညာဂုဏ် ကြီးမြတ်တော်မူခြင်း၊ သာသနာ၏ အကျိုးစီးပွားအတွက် ဇွဲ၊ လုံ့လ၊ ဝီရိယဓာတ် ကြီးမားခြင်း၊ သိက္ခာ ကာမဝိနယ ဂရုက သံသာရ ဘီရုက စသော ဂုဏ်တို့နှင့် ပြည့်စုံခြင်းကြောင့် ရဟန်းရှင်လူ အများပြည်သူတို့၏ ကြည်ညိုလေးစားမှုကို ခံယူရရှိတော် မူပါသည်။

ကိုးကား
-------

1. ↑  တိပိဋက= နိကာယသာသနာပြု ဥပဋ္ဌာကအဖွဲ့မှ ထုတ်ဝေသည့် ဆရာတော်နှင့် လူပုဂ္ဂိုလ်တို့၏ ထေရုပ္ပတ္တိနှင့် အတ္ထုပ္ပတ္တိများ၊ ၁၉၉၃၊ မေလ၊ စာ-၃
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

အဇိတသုတ္တ (အဇိတမာဏဝကပုစ္ဆာ)(၂)

ဘုရားရှင်အား အဇိတပရိဗိုဇ်က ပဏ္ဍိတပရိဗိုဇ်အကြောင်း လျှောက်ထားရာ ဘုရားရှင်က ရဟန်းတော်တို့အား "ပညာရှိဖြစ်ကြောင်း "ပဏ္ဍိတဝတ္ထုများကို ဆောင်ထားကြဟု မိန့်တော်မူသည်၊ ရဟန်းတို့၏ လျှောက်ထားချက်အရ ပဏ္ဍိတဝတ္ထုများကို ဟောကြားတော်မူပြီး" "အဓမ္မနှင့်အနတ္ထ၊ ဓမ္မနှင့်အတ္ထ"တို့ကို ခွဲစိတ်၍ ဟောကြားတော်မူသည့်သုတ်။

---

အဇိတလုလင် မေးလျှောက်သည့် ပြဿနာရှစ်ချက်ကို ဘုရားရှင်က ဖြေကြားတော်မူသည့်သုတ် ဖြစ်သည်။

အဋ္ဌကထာ၌ -ဒေသနာတော်၏ အဆုံး၌ အဇိတလုလင်နှင့်တကွ တပည့် လုလင်တစ်ထောင်တို့ "ဧဟိဘိက္ခု ရဟန်းအဖြစ်ဖြင့် အရဟတ္တဖိုလ်သို့ ရောက်ရှိပုံကို ဖွင့်ပြထားပါသည်။ ။

---

ယင်းအဇိတမာဏဝကပုစ္ဆာဂါထာများကို စူဠနိဒ္ဒေသပါဠိတော်၌ အရှင်သာရိပုတ္တရာက ဖွင့်ဆိုဟောကြားတော်မူခဲ့ပါသည်။

အရှင်ဥပသေနမထေရ်က "သဒ္ဓမ္မပ္ပဇောတိကာ" အမည်ဖြင့် စူဠနိဒ္ဒေသ ပါဠိတော်၏အဖွင့် အဋ္ဌကထာကို ရေးသားပြုစုခဲ့ပါသည်။

ကိုးကား
-------

1. ↑  -အံ၊၃၊၄၄၃-၅။ အံ၊မြန်၊၃၊၄၃၅-၇။ အံ၊ဋ္ဌ၊၃၊၃၃၆။

-အင်္ဂုတ္တရနိကာယ၊ ဒသကနိပါတ၊ တတိယပဏ္ဏာသက၊ (၁၂)၂-ပစ္စောရောဟဏိယဝဂ္ဂ၊ စတုတ္ထသုတ်။
2. ↑  -သုတ္တနိ၊၄၃၄။ သုတ္တနိ၊မြန်၊၄၁၀-၁။ သုတ္တနိ၊ဋ္ဌ၊၂၊၃၀၁-၂။ ခုဒ္ဒကနိကာယ၊ သုတ္တနိပါတ၊ ၅-ပါရာယနဝဂ္ဂ၊ ၁-အဇိတမာဏဝကပုစ္ဆာ၊
3. ↑  -စူဠနိ၊၆၊ ၂၄-၄၀။ စူဠနိ၊ဋ္ဌ၊၁-၈။
4. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဗုံးကြဲလေယာဉ်သည် စစ်ဘက်သုံး လေယာဉ်ဖြစ်ပြီး ရန်သူ၏ မြေပြင်ပစ်မှတ်များကို တိုက်ခိုက်ရန်အတွက် (အဓိကအားဖြင့် ဗုံးကြဲ တိုက်ခိုက်ရန်အတွက် ) အသုံးပြုကြသည်။

အမျိုးအစားများ
--------------

 **မဟာဗျူဟာ ဗုံးကြဲလေယာဉ်များ**  သည် ရန်သူ၏ ထောက်ပံ့ရေး စခန်းများ ၊ စက်ရုံများ ၊ ဆိပ်ကမ်းများ စသည့် မဟာဗျူဟာ ပစ်မှတ်များကို ခရီးဝေး ပျံသန်း တိုက်ခိုက်ရန်အတွက် ထုတ်လုပ်ပုံစံပြုထားခြင်း ဖြစ်သည်။   
  
  **နည်းဗျူဟာ ဗုံးကြဲလေယာဉ်များ**သည် ရန်သူ့ မြေပြင်တပ်ဖွဲ့များကို ခရီးတို တိုက်ခိုက်ရန် ထုတ်လုပ်ထားခြင်း ဖြစ်သည်။ ဤအမျိုးအစားတွင် မဟာဗျူဟာ ဗုံးကြဲ လေယာဉ်များမှအပ ကျန် ဗုံးကြဲလေယာဉ် များ အားလုံး ပါဝင်သည်။   
  
  **ဗုံးကြဲ တိုက်လေယာဉ်များ**  သည် ဘက်စုံသုံး တိုက်လေယာဉ်များ ဖြစ်ကြပြီး ဝေဟင် - ဝေဟင် တိုက်ခိုက်ခြင်းနှင့် ဝေဟင် - မြေပြင် တိုက်ခိုက်ခြင်းများ ဆောင်ရွက်နိုင်ကြသည်။ ဗုံးကြဲတိုက်လေယာဉ် အများစုသည် မြေပြင်ပစ်မှတ်များကို တိုက်ခိုက်ယင်း ဝေဟင် စီးချင်းထိုးခြင်း များကိုပါ ဆောင်ရွက်နိုင်ကြသည်။

သမိုင်းကြောင်း
--------------

ဗုံးကြဲလေယာဉ်များသည် တိုက်လေယာဉ်ပျံများ နှင့် တစ်ချိန်တည်း ပေါ်ပေါက်လာခဲ့သည်။ လေယာဉ်ပေါ်မှ ပထမဆုံး ဗုံးကြဲချခြင်းကို ၁၉၁၁ ခုနှစ်က လစ်ဗျားစစ်ပွဲတွင် ပြုလုပ်ခဲ့သည်။ ပထမဆုံး အင်ဂျင် လေးလုံးတပ် ဗုံးကြဲလေယာဉ်ကို ရုရှတို့က ၁၉၁၄ တွင် တည်ထွင်ခဲ့ပြီး ပထမကမ္ဘာစစ်တွင် အသုံးပြုခဲ့သည်။ ဒုတိယ ကမ္ဘာစစ် တွင် ဗုံးကြဲလေယာဉ်များကို ပိုမို အသုံးပြုလာ၍ စွမ်းပကားလည်း ပိုမို ထက်မြက်လာကြသည်။ ဒုတိယကမ္ဘာစစ်သုံး ဗုံးကြဲလေယာဉ်များထဲတွင် 

* ဦးစောက်ဗုံးကြဲလေယာဉ်များ
* ဗုံးကြဲလေယာဉ်များ
* တော်ပီဒိုလေယာဉ်များနှင့်
* အခြား မြေပြင် တိုက်ခိုက်ရေး လေယာဉ်များ တီထွင် အသုံးပြုလာကြသည်။

ယနေ့ခေတ် ဗုံးကြဲလေယာဉ်များ
--------------------------

ယနေ့ခေတ် လေတပ်များတွင် စရိတ်စက သက်သာစေရန် ဘက်စုံသုံး တိုက်လေယာဉ်များ အသုံးပြုလာခြင်းကြောင့် ဗုံးကြဲလေယာဉ်များ ၊ ဗုံးကြဲတိုက်လေယာဉ်များ နှင့် တိုက်လေယာဉ်များ အကြား ကွာဟချက်မှာ နည်းပါးလာပြီ ဖြစ်သည်။ တိုက်လေယာဉ်များသည်လည်း ဗုံးများကို သယ်ဆောင် ကြဲချ နိုင်လာကြသည်။ ဥပမာ - F-16 ကဲ့သို့သော တိုက်လေယာဉ်များသည် စီးချင်းထိုး တိုက်ခိုက်ရန် ရည်ရွယ် တည်ဆောက်ထားသော်လည်း ဗုံးကြဲရန်အတွက် အဆင်ပြေစွာ စွမ်းဆောင်နိုင်ကြသည်။

ဓာတ်ပုံများ
-----------

* ဘီ-၅၂ ဗုံးကျဲလေယာဉ်ပျံဘီ-၅၂ ဗုံးကျဲလေယာဉ်ပျံ
* ဘီ-၂ ကိုယ်ပျောက် ဗုံးကျဲလေယာဉ်ပျံဘီ-၂ ကိုယ်ပျောက် ဗုံးကျဲလေယာဉ်ပျံ
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

ဤအကြောင်းတရားတို့ကြောင့် ကုသိုလ်ဇော စောရခြင်း ဖြစ်ပေသည်။

ကုသိုလ်ကို ပြုခြင်း၌ အမြဲသတ်မှတ်ထားခြင်း
----------------------------------------

**နိယမိတ**— **ငါသည် ကုသိုလ်ကိုသာ ပြုထိုက်၏**ဟု ကုသိုလ်ကို ပြုလုပ်ခြင်း၌ စိတ်ကို အမြဲသတ်မှတ်ထား၏၊ ဒါန သီလ ဘာဝနာ စသော ကောင်းမှုကုသိုလ်ကို ပြုခြင်း၌ အမြဲသတ်မှတ်ထားအပ်သော စိတ်၏ စွမ်းအင် ကြောင့်လည်းကောင်း,

ကုသိုလ်ကိုပြုခြင်း၌ ညွတ်ကိုင်းရှိုင်းထားသော စိတ်
------------------------------------------------

**ပရိဏာမိတ**— အကုသိုလ်ဖြစ်ခြင်းမှ စိတ်ကို ဆုတ်နစ်စေ၍ ကောင်းမှုကုသိုလ် ပြုခြင်း၌သာလျှင် စိတ်ဓာတ်ကို ညွတ်ကိုင်းရှိုင်းထား၏၊ ယင်းသို့ ကောင်းမှုကုသိုလ်ကိုပြုခြင်း၌ ညွတ်စေအပ်သော ညွတ်ကိုင်းရှိုင်းထားသော စိတ်၏ စွမ်းအင်ကြောင့်လည်းကောင်း,

ကုသိုလ်တရားတို့၌ အလေ့အကျက်များနေသော စိတ်
----------------------------------------

**သမုဒါစာရ**— ဒါန သီလ သမထ ဝိပဿနာ အစရှိသော ကုသိုလ်တရားတို့ကို အမြဲမပြတ် လိုက်နာပြုကျင့်လျက် စိတ်ဓာတ်ကို ကုသိုလ်တရားတို့၌သာ အဆက်မပြတ် ဆက်တိုက်ဖြစ်နေအောင် လေ့ကျင့်ထား၏၊ ကုသိုလ်တရားတို့၌ အလေ့အကျက်များနေသော စိတ်၏ စွမ်းအင်ကြောင့်လည်းကောင်း,

ယောနိသောမနသိကာရ၏ စွမ်းအင်
-------------------------

**အာဘုဇိတ**— **ပတိရူပဒေသဝါသ** = ရတနာသုံးပါး ထွန်းကားရာ သူတော်သူမြတ်တို့ရှိရာ သင့်တင့်လျောက်ပတ် ကောင်းမြတ်သော အရပ်ဒေသ၌ နေထိုင်ခြင်း, 

**သပ္ပုရိသူပနိဿယ** = ဘုရားအစရှိသော သူတော်သူမြတ်တို့ကို မှီဝဲ ဆည်းကပ်ခြင်း, 

**သဒ္ဓမ္မဿဝန** = သစ္စာလေးပါးနှင့် စပ်သော သူတော်ကောင်းတရားကို နာကြားခြင်း, 

**ပုဗ္ဗေ ကတပုညတာ** = ရှေးကပြုခဲ့ဖူးသော ကောင်းမှုကုသိုလ်ထူးရှိခြင်း –– ဤသို့စသော အကြောင်းတရားတို့ကြောင့် အာရုံကို နည်းမှန် လမ်းမှန် နှလုံးသွင်းခြင်း နှလုံးသွင်းတတ်ခြင်း ယောနိသောမနသိကာရ၏ စွမ်းအင်ကြောင့်လည်းကောင်း ––

ကုသိုလ်စိတ်ဖြစ်ရသော အကြောင်းတရား (၄)ပါး
---------------------------------------

1. "ငါ့မှာ မည်သည့် အာရုံနှင့်ပင်တွေ့တွေ့ ကုသိုလ်စိတ်သာ ဖြစ်စေရမည်"ဟု အမြဲသတ်မှတ် ဆုံးဖြတ်ထားသူ၌ ကုသိုလ်စိတ်သာ ဖြစ်၏၊
2. အကုသိုလ် မဖြစ်အောင် စိတ်ကိုစောင့်စည်း၍ ကုသိုလ်ဖြစ်ဖို့ရန် စိတ်ညွတ်ထားသူ၌ ကုသိုလ်စိတ်သာ ဖြစ်၏၊
3. ရှေးရှေးကပင် ကုသိုလ်စိတ်၌ အလေ့အကျက်ရနေသူမှာလည်း ကုသိုလ်စိတ်သာ ဖြစ်တတ်၏၊
4. ဘယ်လုပ်ငန်းကိစ္စ၌မဆို သင့်တော်အောင် နည်းမှန်လမ်းမှန် နှလုံးသွင်းတတ်မှု အာဘုဇိတ = ယောနိသောမနသိကာရ ရှိသူမှာလည်း ကုသိုလ်စိတ်သာ ဖြစ်တတ်၏၊ ဤအကြောင်း (၄)ပါးကြောင့် သုဘနိမိတ် ဣဋ္ဌာရုံနှင့် တွေ့ကြုံရသော်လည်း လောဘစိတ် မဖြစ်ဘဲ ကုသိုလ်စိတ်သာ ဖြစ်ရပေသည် ဟူလို။

### ကိုးကား

1. ↑  (အဘိ၊ဋ္ဌ၊၁၊၁၁၇။)
2. 1 2 3 4 5 6  ဖားအောက်တောရဆရာတော်။ *နိဗ္ဗာန်သို့ သွားရာ တစ်ကြောင်းတည်းသောလမ်း*။
အားဇော့ပင်လယ်
-------------

အားဇော့ပင်လယ်သည် ဆိုဗီယက်ပြည်ထောင်စု သမ္မတနိုင်ငံ(ရုရှနိုင်ငံ)တောင်ဘက်ရှိ ကုန်းတွင်းပင်လယ် ကလေးတစ်ခုဖြစ်သည်။ ပင်လယ် ဟုဆိုရ သော်လည်း စင်စစ်
ပင်လယ်ကွေ့ကြီးမျှသာ ဖြစ်သည်။ ကတ်ချ ရေလက်ကြားသည် အားဇော့ပင်လယ်နှင့် ပင်လယ်နက်ကို ဆက်စပ်ထားလျက် ရှိသည်။ အကျယ်အဝန်းမှာ စတုရန်းမိုင်ပေါင်း ၁၄၅၂ဝ ခန့်ရှိ၍ အရှည်ဆုံးအလျားမှာ ပေးရေးကော့ကျွန်း ဆက်မှ ဒွန်းမြစ်ဝအထိ မိုင်ပေါင်း ၂၂ဝ ဖြစ်ပြီးလျှင် အကြီးဆုံး အနံမှာ မိုင်ပေါင်း ၁၁ဝ ဖြစ်သည်။ အနက်ဆုံးနေရာမှာ ပေ ၅ဝ ရှိ၍ အချို့ နေရာများတွင် ဆယ်ပေလောက်သာ နက်သည်။ ပင်လယ်တွင် နေရာအတော်ခပ်များများ၌ သင်္ဘောကလေးများပင် သွားလာခုတ်မောင်းခြင်း မပြုနိုင်ချေ။ မကြာခဏ ဖြစ်ပေါ်သော လေမုန်တိုင်းဒဏ်ကြောင့် ရေကြောင်း အမျိုးမျိုး ပြောင်းလဲသည့်ပြင် ဒီဇင်ဘာလမှ မတ်လအထိလည်း ရေခဲလျက်
ရှိလေသည်။ အားဇော့ပင်လယ်ထဲသို့ စီးဝင်သောမြစ်များတွင်ဒွန်မြစ်သည်
အကြီးဆုံး ဖြစ်သည်။ အားဇော့ပင်လယ်ရေသည် အတော်အသင့် 
ချိုသဖြင့် ငါးများ အလွန်ပေါရကား ထိုဒေသတဝိုက်တွင် ငါး 
ခြောက်လှန်းသော လုပ်ငန်းသည် ကြီးကျယ်သော လုပ်ငန်း 
တစ်ရပ်ဖြစ်သည်။ ဤပင်လယ်ဒေသတစ်ဝိုက်တွင် မြေငလျင် 
ရံဖန်ရံခါ လှုပ်တတ်ရာ ခရစ် ၁၇၉၉ ခုနှစ်က လှုပ်သော မြေ 
ငလျင်ဒဏ်ကြောင့် ပင်လယ်တွင်းရှိ ကျွန်းတစ်ကျွန်းမှာ စုံးစုံး 
မြုပ်သွားလေသည်။ ပင်လယ်ကမ်းခြေတစ်လျှောက်တွင် အိုဆီ 
ပင်ကိုမြို့၊ ဇဒါနော့မြို့၊ ရောစတော့မြို့၊ တဂန်ရော့မြို့နှင့် ယီနီ 
ကလီမြို့များအပါအဝင် မြို့ကြီးများရှိသည်။ 

အားဇော့ပင်လယ်ကမ်းခြေပေါ်တွင် ဒုတိယကမ္ဘာစစ်အတွင်း 
၁၉၃၉ ခုနှစ်မှ ၁၉၄၅ ခုနှစ်အထိ ပြင်းထန်သော ရုရှ-ဂျာမန် 
တိုက်ပွဲပေါင်း များစွာ ဖြစ်ခဲ့သည်။ ၁၉၄၁ ခုနှစ် အောက်တို 
ဘာလ၌ ဂျာမန်စစ်တပ်ကြီး တစ်တပ်သည် အရှေ့ဘက် ရော့စ 
တော့မြို့ဆီသို့ ထိုးဖောက်ဝင်ရောက်တိုက်ခိုက်၍ အခြား တပ် 
တစ်တပ်ကမူ ကရိုင်းမီးယားကျွန်းဆွယ်ကို ချင်းနင်း ဝင်ရောက် 
တိုက်ခိုက်ခဲ့လေသည်။ ရုရှလူမျိုးတို့သည် ထိုထိုး စစ်ဒဏ်ကို 
မခံနိုင်၍ ဆုတ်ခွာသွားရသဖြင့် နိုဝင်ဘာလ ၂၂ ရက်နေ့တွင် 
ဂျာမန်တို့က ရော့စတော့မြို့ကို သိမ်းပိုက်လိုက်ကြောင်း 
ကြေညာခဲ့လေသည်။ သို့သော် ရက်သတ္တတပတ် အတွင်းမှာပင် 
ရုရှတို့က ဂျာမန်တို့ကို တိုက်ထုတ် လိုက်လေသည်။ ၁၉၄၃ 
ခုနှစ် ဖေ‌ေဖာ်ဝါရီလတွင် ထိုမြို့ကို ဂျာမန် တို့ကတစ်ဖန် သိမ်းပိုက် 
လိုက်ကြပြန်သည်။ သို့သော် ထိုနှစ် ဒီဇင်ဘာလတွင် ရုရှတို့က 
ဂျာမန်တို့ကို ထိုဒေသများမှ နောက်ဆုံးအပြီးအပိုင် တိုက်ထုတ် 
လိုက်ကြလေသည်။ 

အားဇော့မြို့သည် ဒွန်းမြစ်ပေါ်၌ရှိ၍ အားဇော့ပင်လယ်ထဲသို့ 
စီးဆင်းရာမြစ်ဝမှ ဆယ်မိုင်ခန့်ဝေးသောနေရာတွင် တည်ရှိ 
သည်။ ငါးဖမ်းလုပ်ငန်းသည် ထိုမြို့၏ကြီးကျယ်သော လုပ်ငန်း 
ဖြစ်သော်လည်း သင်္ဘောဆိပ်တွင် နုံးနုနုံးမြေများ တင်ခြင်း 
ကြောင့် မြို့သည် တဖြည်းဖြည်း ဆုတ်ယုတ်ခဲ့လေသည်။ ရုရှ 
လူမျိုးတို့သည် အားဇော့မြို့ကို ၁၆၉၆ ခုနှစ်က တူရကီလူမျိုး 
တို့လက်မှ တိုက်ခိုက်သိမ်းယူပြီးနောက် ၁၇၁၁ ခုနှစ်တွင် ပြန် 
ပေးခဲ့လေသည်။ သို့သော် ၁၇၃၉ ခုနှစ်တွင် ယင်းမြို့သည် 
နောက်ဆုံး ရုရှတို့၏ အပြီးသတ် ပိုင်ဆိုင်သော မြို့ ဖြစ်ခဲ့လေ 
သည်။ မြို့၏လူဦးရေမျာ ၁၇ဝဝဝ ခန့်ရှိသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၄)
**အိုင်းရစ်ပြည်ထောင်စုတပ်မတော်** (အင်္ဂလိပ်: Irish Republican Army, IRA) သည် အိုင်ယာလန်ရှိ ၂၀ ရာစုနှင့် ၂၁ ရာစုအကြား လှုပ်ရှားသော လက်နက်ကိုင်အဖွဲ့အစည်းတခုဖြစ်သည်။ အဖွဲ့အစည်း၏ခံယူချက်မှာ ဗြိတိန်အုပ်ချုပ်မှုလွတ်သည့် လွတ်လပ်သောပြည်ထောင်စုတခုအား အိုင်ယာလန်၌ ထူထောင်လိုသော အိုင်းရှစ်ပြည်ထောင်စုဝါဒဖြစ်သည်။

အိုင်အာအေဟောင်းဟုခေါ်သော မူလအဖွဲ့အစည်းကို ၁၉၁၇ ခု၌ အိုင်းရှစ်ပြည်သူ့တပ်မတော်နှင့် အခြား စိတ်ပါဝင်စားသူအိုင်းရှစ်လူမျိုးများဖြင့် ဖွဲ့စည်းသည်။ နှောင်းပိုင်း၌ ပထမကမ္ဘာစစ်တွင် ဗြိတိသျှတပ်မတော်၌ ပါဝင်ခဲ့သော အတွေ့အကြုံရှိ အိုင်းရှစ်များလည်း ဗြိတိန်အားတော်လှန်မည့် အိုင်းရစ်လွတ်လပ်ရေးစစ်ပွဲဆင်နွှဲရန် ပါဝင်လာသည်။ ၁၉၁၉ ခုတွင် အိုင်းရှစ်ပါလီမန် ဒိုင်ယဲရန်က အိုင်အာအေကို အိုင်းရှစ်ပြည်ထောင်စု တော်လှန်ရေးအစိုးရ၏တပ်မတော်အဖြစ် ကြေညာသည်။

၎င်းရာစုနှစ်အတွင်း ပြန်လည်စုဖွဲ့ခြင်း၊ အဖွဲ့ကွဲခြင်း၊ အဖွဲ့ပေါင်းခြင်း၊ အမည်ပြောင်းခြင်းများ အကြိမ်ကြိမ်ပြုလုပ်ခဲ့သည်။ အကျဉ်းအကြပ်ကာလအတွင်း အဓိကအနေဖြင့်ပါဝင်ခဲ့သော ဒေသဆိုင်ရာအိုင်းရှစ်ပြည်ထောင်စုတပ်မတော်မှာ လူသိများသည်။ ခေတ်ပြိုင်အဖွဲ့ခွဲများကလည်း မူလအိုင်အာအေအမည်ကို ၎င်းတို့လည်း ဆက်ခံခွင့်ရှိကြောင်း ပြောဆိုလေ့ရှိသည်။
**ခရန်ဖို့** သည် အင်္ဂလိပ်စာရေးဆရာ အဲလိဇဘတ် ဂတ်စကဲ ရေးသားသည့် ဝတ္ထုဖြစ်သည်။ ၁၈၅၃ ခုနှစ်တွင် ထုတ်ဝေပြီး သူမငယ်စဉ်ကနေထိုင်ခဲ့သည့် နတ်စဖို့မြို့အကြောင်းကို ပုံဖော်ထားခြင်း ဖြစ်သည်။

ဝတ္ထု ဖြစ်ပေါ်လာပုံ
-------------------

သားဖြစ်သူဆုံးပါးပြီးနောက် စိတ်ပြေလက်ပျောက်ဖြစ်စေရန် စာရေးရာမှ မြို့ပြမှ စက်ရုံလုပ်သားတို့၏ ဘဝကြမ်းကြမ်းကို ပုံဖော်ထားသည့် သူမ၏ ပထမဆုံးဝတ္ထု *မေရီ ဘာတန်* (Mary Barton) ထွက်ပေါ်လာသည်။ ၁၈၄၈ ခုနှစ်ထုတ် ထိုစာအုပ်မှာ အတန်အသင့် အောင် မြင်မှုရပြီး ချား ဒစ်ကင် နှင့် ရှားလော့ ဘရွန်တီ ကဲ့သို့သော စာရေးဆရာများနှင့် သိကျွမ်းလာသည်။ ခရန်ဖို့ ဝတ္ထုတိုများကို ချား ၏ မဂ္ဂဇင်းဖြစ်သော *အိမ်နေရင်းစကားများ* (Household Words) တွင် စတင် ဖော်ပြသည်။ စာအုပ်အနေဖြင့် ၁၈၅၃ ခုနှစ်တွင် ထွက်ရှိသည်။

ဇာတ်လမ်းအကျဉ်း
--------------

မစ် မေရီ သည် ဒေါ်လေးဖြစ်သူ မစ် အက်ဘိုရာ ရှိရာ ခရန်ဖို့ သို့ ခေတ္တသွားနေစဉ် တွေ့ကြုံရသော အဖြစ်အပျက်များကို ဖော်ပြထားသည်။ ကိုရွှေထူး (ပြည်) ရေးဆွဲသည့် "*ကိုတင့်တို့ ရပ်ကွက်ထဲမှာဗျာ ...*" ရုပ်ပြဇာတ်လမ်းတွဲနှင့် သဘောတရား တူသည်။ အခန်းအလိုက် ပါဝင်သည့်ဇာတ်ဆောင်များ ပြောင်းလဲသော်လည်း ဇာတ်လမ်းအားပြောပြနေသူ မစ် မေရီ ကမူ အမြဲ ပါဝင်သည်။

### ကျွန်မတို့ အသိုင်းအဝိုင်း

ဤအခန်းတွင် ခရန်ဖို့၏ လူမှုပတ်ဝန်းကျင်အကြောင်းကို ရှင်းပြထားပြီး အမျိုးသမီးများ၏ ရှေးရိုးစွဲဆန်ပုံကို ဖော်ပြသည်။

### ကပ္ပတိန်

ခရန်ဖို့သို့ပြောင်းလာသော ကပ္ပတိန် ဘရောင်း နှင့် သူ၏ သမီးနှစ်ယောက်အကြောင်း ဖြစ်သည်။ ကပ္ပတိန် ဘရောင်း နှင့် သူ၏ သမီးကြီး ဆုံးပါးပြီးနောက် တစ်ကောင်ကြွက် မစ် ဂျက်စီ ကို ငယ်ချစ် ကပ္ပတိန် ဂေါ်ဒန် က လာခေါ်သည်။

### အရင်တခါက အချစ်ဇာတ်လမ်း

မစ် ဒက်ဘိုရာ ကွယ်လွန်သည်။ မကြာမီပင် မစ် ဒက်ဘိုရာ ကန့်ကွက်သဖြင့် လက်မထပ်ခဲ့ရသော ငယ်ချစ်ဦး မစ္စတာ ဟောဘရု နှင့် ဆုံရသည်။ မျှော်လင့်ချိန်ရောင်နီပြနေချိန်တွင် ပါရီသို့အလည်ထွက်သော မစ္စတာ ဟောဘရု ဆုံးသွားရာ မစ် မတ်တီ၏ တစ်ကျော့ပြန်မည် ဟူသောယုံကြည်ချက် ဆုံးခန်းတိုင်သွားတော့သည်။

### ကောင်လေး ပီတာ

ငယ်စဉ်က ပညာမထူးချွန်သော်လည်း စစ်တပ်ထဲဝင်ကာ ဖခင်၏ဂုဏ်ယူခြင်းခံရသော မောင်ဖြစ်သူ ပီတာ၏အကြောင်းကို မစ် မတ်တီက ပြောပြသည့် ဇာတ်လမ်းဖြစ်သည်။

အဓိက ဇာတ်ဆောင်များ
------------------

* မစ် မေရီ စမစ်
* မစ် ဒက်ဘိုရာ ဂျန်ကင်
* မစ် မတ္တီဒါ "မတ်တီ" ဂျန်ကင်
* မစ် ပိုး
* မစ္စ ဂျေမီဆန်

ကိုးကား
-------

1. ↑  Gaskell, Elizabeth. "Cranford". Oxford University Press. 2008.
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**မိမိနှစ်သက်သော ဒါယကာအိမ်သို့ သူတစ်ပါးတို့ မသွားအောင် ဝန်တိုမှု။**

အမှုသည်—**ဘိက္ခုနီတစ်ယောက်။**

ဘိက္ခုနီ၏ အကြံ
--------------

သာဝတ္ထိမြို့၏ လမ်းမတစ်ခုပေါ်၌ ဆွမ်းခံလှည့်နေသော ဘိက္ခုနီတစ်ယောက်ကို အမျိုးတစ်မျိုးအိမ်က ဆွမ်းကပ်၍ နောက်ထပ်လဲ အခြားဘိက္ခုနီများ ကြွခဲ့ပါစေ"ဟု လျှောက်လိုက်၏၊ ထိုဘိက္ခုနီသည် ယခုမှတွေ့ရသော သူ ဒါယကာအိမ်သို့ အခြားဘိက္ခုနီများ ရောက်သွားမည်စိုး၍ (ဝန်တို၍)ထိုလမ်းကို ညွှန်ပြကာ "မည်သည့်လမ်းဟာ ခွေးအလွန် ဆိုးတယ်, (သို့မဟုတ်) နွားလားကြီးက သိပ်ကြမ်းတာဘဲ, (သို့မဟုတ်) ရွှံ့ညွန်ရှိတယ်" ဤသို့ စသည်ဖြင့် မသွားချင်အောင် အခြားဘိက္ခုနီတို့အား ပြောပြလေသည်။ 

သူ၏ ပြောပြချက်ကြောင့် များစွာသော ဘိက္ခုနီတို့ ထိုလမ်းကို ဆွမ်းခံ မသွားကြ၊ သို့ရာတွင် ဘိက္ခုနီတစ်ယောက်ကား ထိုလမ်းသို့ ရောက်သွား၍ ထိုအိမ်မှ ပင့်ဖိတ် ဆွမ်းကျွေးပြီးလျှင် "ဘာ့ကြောင့် ဘိက္ခုနီများ ဒီလမ်း မလာကြပါတုန်း"ဟု မေးလေသော် ထိုဘိက္ခုနီသည် ပထမ ဘိက္ခုနီက ပြောထားပုံကို ပြန်၍ ပြောလေရာ, ထိုပထမဘိက္ခုနီ၏ ယုတ်မာသော မစ္ဆေရ (ဝန်တိုမှု)စိတ်ထားပုံကို မကျေနပ်၍ ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ ကုလမစ္ဆရိနီ အဿ, ပါစိတ္တိယံ။

မြန်မာပြန်
----------

မိမိ၏ ဒါယကာ ဒါယိကာမ အမျိုးကို ဝန်တိုသော ဘိက္ခုနီမှာ ပါစိတ်အာပတ် သင့်၏။

မှတ်ချက်
--------

စိတ်ထဲ၌ သူတစ်ပါးတို့ မထွက် မဝင်စေလိုဘဲ ဝန်တိုနေရုံ သက်သက်ကား "မနောဒွါရေ အာပတ္တိနာမ နတ္ထိ" = စိတ်သက်သက်ဖြစ်၍ အာပတ်မသင့်သေး၊ ထိုစိတ်အားလျော်စွာ ထိုအမျိုးအိမ်သို့
မသွားချင်အောင် "မည်သည့်အိမ်ဟာ သိပ်သဒ္ဓါတရား နည်းတာဘဲ" စသည်ဖြင့် အမျိုး၏အပြစ်ကိုဖြစ်စေ, လာပြန်လျှင်လည်း အိမ်သူအိမ်သားတို့ မကြည်ညိုချင်အောင် "ဘိက္ခုနီတွေဟာ ဘာမှ အရောတဝင် ဆက်ဆံလို မကောင်းဘူး"စသည်ဖြင့် ဘိက္ခုနီများ၏ အပြစ်ကိုဖြစ်စေ ပြောဆိုမှသာ အာပတ်သင့်၏၊ ဝန်တို၍ မဟုတ်ဘဲ ဟုတ်မှန်သော အဖြစ်ကို သတိထားဖို့ရန် ပြောပေးရာ၌ကား အာပတ်မသင့်။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**မြတ်မွန်**သည် မြန်မာ့ရုပ်ရှင် အကယ်ဒမီရ သရုပ်ဆောင် တစ်ဦးဖြစ်သည်။ မြတ်မွန်၏ နာမည်ရင်းသည် တင်တင်အုန်း ဖြစ်သည်။ ကကြီးရေ က ရုပ်ရှင်ဇာတ်ကားသည် သရုပ်ဆောင် မြတ်မွန်၏ ပထမဆုံးရိုက်ကူးသော ရုပ်ရှင်ဇာတ်ကားဖြစ်သည်။ မြတ်မွန်သည် အကယ်ဒမီ ရုပ်ရှင်ထူးချွန်ဆု ရရှိခဲ့သူတစ်ဦးဖြစ်သည်။

မြတ်မွန်သည် ၁၉၅၈-ခုနှစ်တွင် အသက် ၁၆နှစ် အရွယ် (၇)နှစ်တန်းကျောင်းသူ ဘဝနှင့် ရုပ်ရှင်လောကထဲသို့ ဝင်ရောက် ခဲ့လေသည်။ "ကကြီးရေက" ဇာတ်ကားတွင် စတင်သရုပ်ဆောင်၍ ထိုဇာတ်ကား တစ်ကားနှင့်ပင် အောင်မြင်မှု ရရှိကာ ၁၉၅၉ ခုနှစ်တွင် အကယ်ဒမီရရှိခဲ့သည်။ ထို့နောက် "အငို လွယ်သည်၊" "ဧည့်သည်" "အကယ်၍သာ" ဆက်တိုက်ရိုက် ဖြစ်ခဲ့သည်။ 

အကယ်ဒမီ ရချိန်၌ ဆယ့်ခုနှစ်နှစ်သာ ရှိသေးပြီး ရုပ်ရှင်သက်တမ်းမှာ အသက်အငယ်ဆုံး ဇာတ်ဆောင်ဆုရရှိသော မင်းသမီးတစ်ဦး ဖြစ်လေသည်။ ပထမဆုံး ရိုက်သော ဇာတ်ကားနှင့် အကယ်ဒမီရသည့် မင်းသမီး ထိုခေတ်က မြန်မာပြည်တွင် သုံးယောက်ရှိသည်။ ကြည်ကြည်ဌေး၊ စန္ဒာနှင့် မြတ်မွန်တို့ ဖြစ်သည်။ ကြည်ကြည်ဌေးသည် ချစ်သက်ဝေ ဇာတ်ကား၊ စန္ဒာသည် နှစ်မွှာအသည်း ဇာတ်ကား၊ မြတ်မွန်သည် ကကြီးရေက ဇာတ်ကား ဖြစ်သည်။ 

မြတ်မွန်နှင့် ခေတ်ပြိုင် မင်းသမီးများမှာ ဝါဝါဝင်းရွှေ‎နှင့် ခင်သန်းနုတို့ ဖြစ်ကြသည်။ 

ကကြီးရေက ဇာတ်ကား ရိုက်ပြီးနောက် ဒါရိုက်တာ ဦးသာဓုနှင့် အိမ်ထောင်ကျသည်။ စာရေးဆရာ၊ တေးရေးဆရာ၊ ရုပ်ရှင်ဒါရိုက်တာ အာယုသည် ဒါရိုက်တာသာဓုနှင့် မြတ်မွန်တို့မှ မွေးဖွားခဲ့သော သားတစ်ယောက်ဖြစ်သည်။

```
ဦးသာဓုနှင့် ကွဲပြီးနောက် အကော်ဒီယံအုန်းကျော်နှင့် အိမ်ထောင်ပြုသည်။ ဦးအုန်းကျော်နှင့် မြတ်မွန်သည် သီသီမွန်၊ မာမာမွန်၊ သက်ငုံဖူး၊ ဇာနည်မောင်တို့ ကို မွေးဖွားခဲ့သည်။
```

ရိုက်ကူးခဲ့သော ရုပ်ရှင်ဇာတ်ကားများ
----------------------------------

1. ကကြီးရေက (ထွန်းဝေ)
2. အငိုလွယ်သည် (သာဓု. မင်းလွင်)
3. ဧည့်သည် (သာဓု)
4. အကယ်၍သာ (ကောလိပ်ဂျင်နေဝင်း)
5. အဖြေ (ထွန်းဝေ. ကောလိပ်ဂျင်နေဝင်း ၊ တင်တင်နွဲ့ )
6. ဖတ်စကလပ် (ထွန်းဝေ၊ မေနွဲ့)
7. ဘယ်ပန်းသာလို့ယဉ် (ကောလိပ်ဂျင်နေဝင်း)
8. တာဝန် (ထိန်လင်း)
9. သိုင်းသမား (ဇော်လွင်)
10. ကတ္တီပါဖိနပ်စီး ရွှေထီးဆောင်း (မြတ်လေး)
11. ပုစ္ဆာဆန်သောမိန်းကလေး (ဇော်ဝမ်း၊ အေးအေးသင်း)
12. ငါ့ညီ ငါ့မြေ ငါ့အမေ (ညွန့်ဝင်း)
13. ချစ်သူသန့်သန့်ခန့်ခန့်ချော (ဇော်ဝမ်း)
14. ဖန်ပြာခွက်နဲ့ကျောက်စက်ရေ (ဝင်းညွန့် ၊ တွံတေးသိန်းတန် ၊ စန္ဒာ)
15. ရွှေပေးလို့မရ (မောင်ယဉ်ကြည်.၊နွဲ့နွဲ့မူ)
16. ဇာခန်းဆီးနောက်ကွယ်မှာ (ကောလိပ်ဂျင်နေဝင်း၊ အေးအေးသင်း)
17. သက်ထားဆိုသော မိန်းမချော (ထွန်းဝေ)
18. ဝါသနာကိုမတားနဲ့ရှင် (ကျော်ဟိန်း)
19. ချစ်ရည်းစား (နေအောင်. မို့မို့မြင့်အောင်)
20. နို့ဘီလူး(လူမင်း.ဇေရဲထက်.ရွှေမှုန်ရတီ)၊

ကိုးကား
-------

1. ↑  ပေဖူးလွှာ ရသစုံ မဂ္ဂဇင်းမှ
**အရှင်နန္ဒထေရ်** သည် မြတ်စွာဘုရား၏ သာသနာတော်ဝယ် ဣန္ဒြေကို စောင့်ထိန်းသည့် အရာတွင် အမြတ်ဆုံး ဧတဒဂ်ရ ရဟန္တာဖြစ်သည်။

ဆွေမျိုးများ
------------

နန္ဒမင်းသား၏ ဖခင်သည် သုဒ္ဓေါဒနမင်းကြီး ဖြစ်သည်။ မိခင်မှာ မဟာပဇာပတိ ဂေါတမီ ဖြစ်သည်။ ထို့ကြောင့် သိဒ္ဓတ္ထမင်းသားနှင့် ဖအေတူ မအေကွဲ တော်စပ်ကြသည်။ နန္ဒမင်းသားသည် သိဒ္ဓတ္ထမင်းသား၏ ညီတော်စပ်ပေသည်။

ရဟန်းပြုခြင်း
-------------

မြတ်စွာဘုရားသည် နန်းတော်တွင်းသို့ ဆွမ်းခံကြွတော်မူ၏။ ထိုအချိန်သည် နန္ဒမင်းသားသည် ဇနပဒကလျာဏီ လက်ထပ်ထိမ်းမြားခြင်းမင်္ဂလာပြုရန် အချိန်ဖြစ်နေ၏။ ဆွမ်းခံပြန်ကြွသောအခါ သပိတ်ကို မြတ်စွာဘုရားသည် နန္ဒမင်းသား၏ လက်ထဲသို့ ထည့်လိုက်၏။ မင်းသားလည်း ဘုရားရှင်က ပြန်ယူလိမ့်နိုးနိုးဖြင့် လိုက်လာရာ နိဂြောဓာရုံကျောင်းတိုက်သို့ ရောက်သွား၏။ ကျောင်းသို့ရောက်သောအခါ မြတ်စွာဘုရားသည် "ညီတော် ရဟန်းပြုမည်လော"ဟုမေး၏။ ထိုအခါ မင်းသားသည် အမှန်အတိုင်း မလျှောက်ဝံ့သဖြင့် ပြုပါမည်ဟု ဖြေလေသည်။ မြတ်စွာဘုရားသည် ရဟန်းတို့ကို မင်းသားအား ရဟန်းပြုပေးရန် မိန့်တော်မူ၏။ ဤသို့ဖြင့် နန္ဒမင်းသား၏ ရဟန်းကိစ္စ ပြီးမြောက်သွား၏။

ရဟန္တာဖြစ်ခြင်း
---------------

နန္ဒထေရ်သည် ရဟန်းပြုသော်လည်း တရားအားမထုတ်နိုင် စိတ်တို့သည် ဇနပဒကလျာဏီ ထံရောက်နေ၏။ ဤအဖြစ်ကို မြတ်စွာဘုရား သိတော်မူ၏။ မြတ်စွာဘုရားသည် နန္ဒထေရ်ကို တာဝတိံသာနတ်ပြည်ကို ခေါ်သွား၏။ ထို့နောက် မြတ်စွာဘုရားသည် နတ်သမီးများကို လိုချင်ပါက တရားအားထုတ်ပါ။ နတ်သမီးများကို ရစေရန် ငါဘုရား ကတိပေးသည်ဟု မိန့်၏။ နန္ဒထေရ်လည်း နတ်သမီးများကို လိုချင်သဖြင့် တရားအားထုတ်၏။ ထိုအခါ သီတင်းသုံးဖော်တို့က လှောင်ပြောင်လေသည်။ ထိုအခါ နန္ဒထေရ်၏တရားအားထုတ်မှုတို့သည် လမ်းမှန်သို့ရောက်ကာ အာသဝေါကုန်ခမ်း ရဟန္တာ ဖြစ်သွားလေသည်။

ဧတဒဂ်ရခြင်း
-----------

မြတ်စွာဘုရားသည် နန္ဒထေရ်အား ဣန္ဒြေကို စောင့်စည်းနိုင်သာသူတို့တွင် အမြတ်ဆုံး ဧတဒဂ် ကို ပေးခဲ့သည်။

ကိုးကား
-------

1. 1 2 3 4 5  ဦးရွှေအောင် - မဟာဝိဇ္ဇာ(သက္ကတ)၊ ဝဋံသကာ နှင့် သိရောမဏိ (၁၊ နိုဝင်ဘာလ ၂၀၀၂)။ *ဓမ္မပဒ (ယမကဝဂ်၊ စိတ္တဝဂ်၊ အပ္ပမာဒဝဂ်၊ ပုပ္ဖဝဂ် ပေါင်းချုပ်)*။ အမှတ် ၃၈၊ ၁၀၉ လမ်း၊ မင်္ဂလာတောင်ညွန့်မြို့နယ်၊ ရန်ကုန်မြို့: ရာပြည့်စာအုပ်တိုက်။ pp. ၁၄၅။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)CS1 maint: location (link)
သမိုင်းဝင်ပင်လုံစာချုပ်လက်မှတ်ရေးထိုးရာတွင် ပါဝင်ခဲ့သော ရှမ်းတိုင်းရင်းသားခေါင်းဆောင်တစ်ဦးဖြစ်သူ **ဦးခွန်ထီး** (ခရစ် ၁၉၂၀- ၁၉၉၈) ကို အဖ ဦးလုံခွန်ဇံ၊ အမိ ဒေါ်ပါနန်းစံတို့က ၁၉၂၀ ပြည့်နှစ်၊မတ်လ (၂၅)ရက်နေ့တွင် ရှမ်းပြည်နယ်တောင်ပိုင်း လဲချားမြို့၌ဖွားမြင်သည်။ ငယ်မည်မှာ အိုက်ခိုင်းဖြစ်ပြီး မွေးချင်းငါးဦးအနက် တတိယမြောက် ဖြစ်သည်။ ငယ်စဉ်က ပင်လုံ၊ တောင်ကြီးနှင့် ရန်ကုန်ကူရှင် အထက်တန်းကျောင်းများတွင် ပညာသင်ယူခဲ့ပြီး ရန်ကုန်ကူရှင်(အလုံအထက-၄)မှ (၁၀)တန်းအောင်မြင်သည်။ တက္ကသိုလ်သို့ ဆက်လက်ပညာသင်ယူရာ ပထမနှစ်ဥပစာသိပ္ပံ (I.S.C) အောင်မြင်ပြီး ဒုတိယကမ္ဘာစစ်အတွင်း ဂျပန်များ ဝင်ရောက်လာသောကြောင့် ပညာဆက်လက်မသင်ခဲ့ချေ။

ဦးခွန်ထီးသည် အာရှလူငယ်အစည်းအရုံးတွင် ပါဝင်ခဲ့ပြီး ၁၉၄၃ ခု၊ ဇွန်လအတွင်း ရန်ကုန်မြို့ ကိုယ့်မင်းကိုယ့်ချင်းလမ်းရှိ အာရှလူငယ်ဌာနချုပ်တွင် ဖွင့်လှစ်သော အစည်းအရုံးရေးတာဝန်ခံသင်တန်းသို့ တက်ရောက်သည်။ ထို့နောက် ရှမ်းပြည်နယ်တောင်ပိုင်း၊ အရှေ့တောင်ပိုင်း (လွယ်လင်ခရိုင်) အာရှလူငယ်ခရိုင် စည်းရုံးရေးတာဝန်ခံအဖြစ် ဆောင်ရွက်သည်။
ဦးခွန်ထီးသည် ၁၉၄၄ ခု၊ ဧပြီလ (၂၃) မှ (၂၅) ရက်ထိ တောင်ကြီးမြို့၌ ကျင်းပသော ရှမ်းပြည်လုံးဆိုင်ရာ အာရှလူငယ်ညီလာခံသို့ တက်ရောက်ခဲ့ပြီး အာရှလူငယ်အစည်းအရုံးတာဝန်များ ထမ်းရွက်သည်။
ဦးခွန်ထီးသည် ရှမ်းပြည်နယ်လွတ်လပ်ရေးအဖွဲ့ချုပ်တွင် အလုပ်အမှုဆောင်တာဝန်ယူသည်။ ထိုအချိန်မှ စ၍ ဦးခွန်ထီးသည် ရှမ်းတိုင်းရင်းသားများအား ဗြိတိသျှအစိုးရကို ဆန့်ကျင်၍ ဗမာတို့နှင့် ပူးပေါင်းကာလွတ်လပ်ရေးရယူရန် စည်းရုံးလှုပ်ရှားသည်။ ၁၉၄၇ ခုနှစ်၊ ဖေဖော်ဝါရီ (၈) ရက်မှ (၁၂) ရက်နေ့အထိ ရှမ်းပြည်နယ် ပင်လုံမြို့တွင်ကျင်းပသော ပင်လုံညီလာခံသို့ ရှမ်းတိုင်းရင်းသားများ၏ ကိုယ်စားလှယ်အဖြစ် တက်ရောက်ပြီး သမိုင်းဝင်ပင်လုံစာချုပ် လက်မှတ်ရေးထိုးရာတွင် ပါဝင် လက်မှတ်ထိုးသည်။

ဦးခွန်ထီးသည် တောင်ပိုင်းရှမ်းပြည်နယ်ကို အခြေခံသော ရှမ်းပြည်လွတ်လပ်ရေးအဖွဲ့နှင့် မြောက်ပိုင်းရှမ်းပြည်နယ်ကိုအခြေခံသော ရှမ်းပြည်ကွန်ဂရက်အဖွဲ့များကို ဖျက်သိမ်းပြီး ရှမ်းပြည်နယ် ပြည်သူ့လွတ်လပ်ရေးအဖွဲ့ချုပ် ပြန်လည် ဖွဲ့စည်းသည်။ အဆိုပါ အဖွဲ့တွင် ဦးဆောင်တာဝန်ယူရသော အမျိုးသားစည်းရုံးရေး တာဝန်ခံအမှုဆောင်အဖြစ် ဆောင်ရွက်ခဲ့သည်။ ဦးခွန်ထီးသည် ၁၉၄၈ ခု၊ ဇန်နဝါရီလ (၄) ရက်နေ့တွင် လွတ်လပ်ရေးရပြီးနောက် ဖဆပလအဖွဲ့ချုပ် အထွေထွေအတွင်းရေးမှူး ဦးဗဆွေ၏ တာဝန်ပေးချက်အရ ဦးတင်အေး (ရှမ်းပြည်) (နိုင်ငံတော်ကောင်စီဝင်ဟောင်း) နှင့်အတူ ပြင်သစ်နယ်ချဲ့ဆန့်ကျင်ရေး၊ လွတ်လပ်ရေးအရေးတော်ပုံအတွက် တော်လှန်ရေး ဆင်နွှဲနေသော ဗီယက်နမ်ပြည်သူများအား တတ်စွမ်းနိုင်သော အကူအညီပေးရန် ကျိုင်းတုံမှတစ်ဆင့် ဘန်ကောက်သို့ လျှို့ဝှက်စွာ သွားရောက်ခဲ့သည်။

ဦးခွန်ထီးသည် ၁၉၄၄ ခု၊ နိုင်ဝင်ဘာလ (၁၁) ရက်နေ့တွင် ပါဝင်လက်မှတ်ရေးထိုးသူတစ်ဦးဖြစ်သော ကြောင့် ဦးခွန်ထီးအား နိုင်ငံတော်က နိုင်ငံ့ဂုဏ်ရည်(ပထမဆင့်) ကို ၁၉၈၀ ပြည့်နှစ်၊ ဇွန်လ (၇) ရက်နေ့တွင် ချီးမြှင့် အပ်နှင်းသည်။

နိုင်ငံ့ဂုဏ်ရည်ဘွဲ့(ပထမဆင့်) ရ ဦးခွန်စောထီးသည် ၁၉၉၈ ခု၊ ဇွန်လ (၄) ရက်နေ့တွင် ကွယ်လွန်သည်။ ကွယ်လွန်ချိန်တွင် ဇနီး ဒေါ်မမကြီးနှင့် သားဦးစိုင်းခမ်းပန်နှင့် ဦးစိုင်းခမ်းလိုင်တို့ ကျန်ရစ်ခဲ့သည်။

ကျမ်းကိုးစာရင်း
---------------
သံရှည်၊ သံတို၊ သံလေးဖြစ်ကြောင်းပြသော သင်္ကေတကို **သံပြောင်းပြသင်္ကေတ**ဟု ခေါ်သည်။ မြန်မာစာ ရေးသားဖော်ပြရာ၌ သံပြောင်းပြသင်္ကေတ (၃) မျိုးကို အသုံးပြုသည်။ ၎င်းတို့မှာ ’

(က) သေးသေးတင် ( ံ )

(ခ) အောက်မြစ် (့ ့ )

(ဂ) ဝစ္စနှစ်လုံးပေါက် (း း ) တို့ ဖြစ်သည်။

သေးသေးတင် ( ံ )
---------------

သရအက္ခရာ၊ ဗျည်းအက္ခရာတို့အပေါ်တွင်ရှိသော အစက်အပြောက်သင်္ကေတကို **သေးသေးတင်** ဟု ခေါ်သည်။ ထိုသင်္ကေတချည်းသက်သက် အသံထွက်အောင် မရွတ်ဆိုနိုင်ချေ။ သံတိုသရ (အ၊ အိ၊ အု) တို့နှင့် တွဲ၍ –အံ၊ အိံ၊ အုံ— ဟူ၍ အသံထွက်လာသည်။ ဖော်ပြပါ သံတိုသရ (အ၊ အိ၊ အု) တို့ကို သံရှည်သရများအဖြစ် အသံပြောင်းလိုလျှင် သံပြောင်းပြသင်္ကေတ (ံ) နှင့် တွဲရသည်။

**ဥပမာ** − သံတိုသရ + သံပြောင်းပြသင်္ကေတ = သံရှည်သရ

* အ + ံ = အံ (ကံ၊ ခံ၊ စံ စသည်)
* အိ + ံ = အိံ (တာဝတိံကဲ့သို့သော ပါဠိစကားလုံးများကို ရေးရာတွင် အသုံးပြုသည်။)
* အု + ံ = အုံ (ကုံ၊ ခုံ၊ စုံ စသည်)

အောက်မြစ် ( ့ )
---------------

သရအက္ခရာ၊ ဗျည်းအက္ခရာတို့၏ အောက်တွင်ရှိသော အစက်အပြောက်သင်္ကေတကို **အောက်မြစ်** ဟု ခေါ်သည်။ ထိုသင်္ကေတချည်းသက်သက် အသံထွက်အောင် ရွတ်ဆို၍ မရချေ။ (၁)သံရှည်သရ (အေ၊ အဲ၊ အော၊ အူ)၊ (၂) သံရှည်အသတ် (−င်၊ −ဉ်၊ −ည်၊ −န်၊ −မ်) တို့နှင့်တွဲ၍ ရွတ်ဆိုမှသာ –အေ့၊ အဲ့၊ အော့၊ အဉ့်၊ အည့်— စသည့် အသံများ ထွက်လာသည်။

ဖော်ပြပါ သံရှည်သရ၊ သံရှည်အသတ်တို့ကို သံတိုသရများအဖြစ် အသံပြောင်းလိုလျှင် သံပြောင်းသင်္ကေတ အောက်မြစ် ( ့ ) နှင့် တွဲရသည်။

**ဥပမာ** − 

(၁) သံရှည်သရ + သံပြောင်းသရ = သံတိုသရ

* အေ + ့ = အေ့ (စေ့၊ မေ့၊ တေ့ စသည်)
* အဲ + ့ = အဲ့ (ကဲ့၊ ခဲ့၊ တဲ့ စသည်)
* အော + ့ = အော့ (ကော့၊ ဆော့၊ တော့ စသည်)
* အူ + ့ = အူ့ (လူ့၊ သူ့ စသည်)

  

(၂) သံရှည်သရ + သံပြောင်းပြသင်္ကေတ = သံတိုသရ

* အင် + ့ = အင့် (ဆင့်၊ တင့်၊ နင့် စသည်)
* အဉ် + ့ =အဉ့် (စဉ့်၊ ညဉ့် စသည်)
* အည် + ့ = အည့် (သည့်၊ မည့် စသည်)
* အန် + ့ = အန့် (ကန့်၊ စန့်၊ တန့် စသည်)

  

(၃) အောက်မြစ် ( ့ )သည် ပိုင်ဆိုင်ခြင်းပြသင်္ကေတ လည်း ဖြစ်သည်။

* လူ၏ သဘောကို သိရန် ခက်သည်။ → လူ့သဘောကို သိရန် ခက်သည်။

* သူ၏ ရွာသို့ ပြန်သွားသည်။ → သူ့ရွာသို့ ပြန်သွားသည်။

* ကျွန်တော်၏ စာအုပ်ကို ပြန်ပေးပါ။ → ကျွန်တော့် စာအုပ်ကို ပြန်ပေးပါ။

ဝစ္စနှစ်လုံးပေါက် ( း )
-----------------------

သရအက္ခရာ၊ ဗျည်းအက္ခရာတို့၏ ရှေ့၌ရှိသော အစက်အပြောက်သင်္ကေတ (၂) ခုကို **ဝစ္စနှစ်လုံးပေါက်** ဟုခေါ်သည်။ ဝစ္စနှစ်လုံးပေါက်သင်္ကေတ ( း ) ချည်းသက်သက် အသံထွက်အောင် မရွတ်ဆိုနိုင်ချေ။ (၁) သံရှည်သရ (အာ၊ အီ၊ အူ၊ အေ၊ အို) နှင့် (၂) သံရှည်အသတ် (−င်၊ −ဉ်၊ −ည်၊ −န်၊ −မ်) တို့နှင့် တွဲ၍ ရွတ်ဆိုမှသာ အသံထွက်သည်။

ဖော်ပြပါ သံရှည်သရများနှင့် သံရှည်အသတ်များပါသော သရများကို အသံလေးများအဖြစ် အသံပြောင်းလိုလျှင် သံပြောင်းပြသင်္ကေတ ဝစ္စနှစ်လုံးပေါက် ( း ) နှင့် တွဲရသည်။

**ဥပမာ** −

(၁) သံရှည်သရ + သံပြောင်းပြသင်္ကေတ = သရသံလေး

* အာ + း = အား (စား၊ ဆား၊ တား စသည်)
* အီ + း =အီး (စီး၊ ဆီး၊ တီး စသည်)
* အူ + း = အူး (စူး၊ ဆူး၊ တူး စသည်)
* အေ + း = အေး (စေး၊ ဆေး၊ တေး စသည်)
* အို + း = အိုး (စိုး၊ ဆိုး၊ တိုး စသည်)

  

(၂) သံရှည်အသတ် + သံပြောင်းပြသင်္ကေတ = သရသံလေး

* အင် + း = အင်း (ကင်း၊ ခင်း၊ စင်း စသည်)
* အဉ် + း = အဉ်း (စဉ်း၊ ယဉ်း စသည်)
* အည် + း = အည်း (စည်း၊ ဆည်း၊ တည်း စသည်)
* အန် + း = အန်း (စန်း၊ ဆန်း၊ တန်း စသည်)
* အမ် + း = အမ်း (စမ်း၊ နမ်း၊ ဖမ်း စသည်)

ကိုးကား
-------
**ခွန့်ဒါလီဇာရိုက်စ်** (/ˌkɒndəˈliːzə/; born November 14, 1954) သည် အမေရိကန်နိုင်ငံရေးသိပ္ပံပညာရှင်နှင့် သံတမန်တဦးဖြစ်သည်။ ၆၆ ဦးမြောက် အမေရိကန်ပြည်ထောင်စု နိုင်ငံခြားရေးဝန်ကြီးဖြစ်ပြီး သမ္မတဂျော့ချ်ဒဘယ်လ်ယူဘုရှ်လက်ထက်တွင် ဒုတိယမြောက်ဝန်ကြီးဖြစ်သည်။ ပထမဦးဆုံး အာဖရိကန်-အမေရိကန်အမျိုးသမီး နိုင်ငံခြားရေးဝန်ကြီးဖြစ်သည့်အပြင် (ကောလင်းပါဝဲလ် ပြီးနောက်) ဒုတိယမြောက် အာဖရိကန်-အမေရိကန်အမျိုးအနွယ် နိုင်ငံခြားရေးဝန်ကြီးလည်းဖြစ်သည်။ ဘုရှ် ပထမသက်တမ်းတွင် နိုင်ငံတော်လုံခြုံရေးအကြံပေးအဖြစ် တာဝန်ထမ်းဆောင်ခဲ့ရာ ယင်းရာထူးနေရာ၌ တာဝန်ယူခဲ့သည့် ပထမဦးဆုံးသော အမျိုးသမီးဖြစ်သည်။

ဘာမင်ဂမ်အရပ် ၊ အယ်လ်ဘားမားပြည်နယ်တွင် မွေးဖွားခဲ့ပြီး တောင်ပိုင်း၌ လူမျိုးရေးခွဲခြားမှုရှိနေစဉ် ကြီးပြင်းခဲ့သည်။ ဒန်ဗာတက္ကသိုလ်မှ ရိုးရိုးဘွဲ့ နှင့် နော်တာဒန်တက္ကသိုလ်မှ နိုင်ငံရေးသိပ္ပံ ဘွဲ့လွန်ရခဲ့သည်။ ၁၉၈၁ တွင် ဒန်ဗာတက္ကသိုလ် နိုင်ငံတကာလေ့လာရေးဌာနမှ ပါရဂူဘွဲ့ကို ရခဲ့သည်။ ကာတာလက်ထက်တွင် သံတမန်ဌာန၌ လုပ်ကိုင်ခဲ့ပြီး စတန်းဖို့တ်တက္ကသိုလ်မှ အုပ်ချုပ်ရေးအဖွဲ့ဝင်အဖြစ် တက်ရောက်ခဲ့ပြီး ကျောင်းအုပ်ကြီးအဖြစ် ၁၉၉၃ မှ ၁၉၉၉ အထိ တာဝန်ထမ်းဆောင်ခဲ့သည်။ ဆိုဗီယက်ယူနီယံပြိုကွဲပြီး အရှေ့နှင့်အနောက်ဂျာမဏီပေါင်းစည်းသည့်အချိန် ၁၉၈၉ မှ ၁၉၉၁ အထိ သမ္မတဂျော့ချ်ဒဘယ်လ်ယူဘုရှ်လက်ထက်တွင် နိုင်ငံတော်လုံခြုံရေးကောင်စီ၌ ဆိုဗီယက်နှင့်အရှေ့ဥရောပရေးရာအကြံပေးအဖြစ် ထမ်းရွက်ခဲ့သည်။ ၂၀၀၀ ပြည့်နှစ် ဒီဇင်ဘာ ၁၇ တွင် ရာထူးမှနုတ်ထွက်ပြီး နိုင်ငံတော်လုံခြုံရေးအကြံပေးအဖြစ် ဘုရှ်အစိုးရအဖွဲ့ထံ ဝင်ရောက်ခဲ့သည်။ ဘုရှ် ဒုတိယသက်တမ်း၌ နိုင်ငံခြားရေးဝန်ကြီးဖြစ်လာသည်။

နိုင်ငံခြားရေးဝန်ကြီးရာထူး အတည်ဖြစ်ပြီးနောက် တကမ္ဘာလုံး၌ အထူးသဖြင့် အရှေ့အလယ်ပိုင်းဒေသတွင် တာဝန်သိသော ဒီမိုကရေစီနည်းကျအစိုးရ အရေအတွက်တိုးလာစေရန်ဦးတည်သည့် အသွင်ကူးပြောင်းရေးသံတမန်ရေးရာ မူဝါဒကို ရှေ့ဆောင်လမ်းပြခဲ့သည်။ ပါလက်စတိုင်းရွေးကောက်ပွဲများတွင် ဟားမားစ်အဖွဲ့က လူများစုမဲ ရခဲ့သည့်အပြင် (အမေရိကန်၏ကျောထောက်နောက်ခံဖြင့်) ဆော်ဒီအာရေးဗျနိုင်ငံနှင့် အီဂျစ်နိုင်ငံများတွင် အာဏာရှင်စနစ် ဆက်လက်တည်မြဲနေသည့်အတွက် ထိုမူဝါဒမှာ စိန်ခေါ်မှုများနှင့် ကြုံတွေ့ရသည်။ အခြားနိုင်ငံခြားရေးဝန်ကြီးများထက် ခရီးမိုင်ပိုများများ သွားခဲ့သည်။ ရာထူးလက်ရှိဖြင့်ပင် ရာစုနှစ်စိန်ခေါ်မှုကော်ပိုရေးရှင်း၏ ဒါရိုက်တာများဘုတ်အဖွဲ့တွင် ဥက္ကဋ္ဌတာဝန်ယူခဲ့သည်။ 

၂၀၀၉ မတ်လတွင် နိုင်ငံရေးသိပ္ပံပါမောက္ခအဖြစ် စတန်းဖို့တ်တက္ကသိုလ်သို့ ပြန်လည်ရောက်ရှိလာခဲ့ပြီး ဟူဗာအဖွဲ့၌ Thomas and Barbara Stephenson ၏ ပြည်သူ့ရေးရာမူဝါဒဆိုင်ရာ အကြီးတန်းဖဲလိုးအဖြစ် ဆောင်ရွက်ခဲ့သည်။ ၂၀၁၀ စက်တင်ဘာတွင် စတန်းဖို့တ်စီးပွားရေးတက္ကသိုလ် မဟာဌာနအဖွဲ့ဝင် နှင့် စီးပွားရေးလုပ်ငန်းနှင့်စီးပွားရေးဈေးကွက်ဆိုင်ရာ ဂလိုဘယ်စင်တာ၏ ဒါရိုက်တာဖြစ်လာသည်။ 

သူမသည် Dropbox နှင့် Makena Capital Management, LLC ဒါရိုက်တာများဘုတ်အဖွဲ့ဝင်ဖြစ်သည်။
*Anas acuta*
ဝမ်းဘဲနှင့်မျိုးစဉ်တူ၊ မျိုးရင်းတူနှင့် မျိုးရင်းခွဲတူသော အခြားဝမ်းဘဲတစ်မျိုးလည်း ရှိသေးသည်။ ယင်းမှာ ဘဲရစ်ဖြစ်သည်။ ဘဲရစ်သည် မြန်မာနိုင်ငံတွင် အမြဲနေထိုင်သော ငှက်မျိုးမဟုတ်သော်လည်း အောက်တိုဘာလမှ ဖေဖော်ဝါရီလလယ်အထိ လာရောက်နေထိုင်သောငှက်ဖြစ်သည်။ မြန်မာနိုင်ငံသို့ ဒေသပြောင်း၍ လာရောက်နေထိုင်သော ငှက်များတွင် ဘဲရစ်သည် အများဆုံးတွေ့နိုင်သော ငှက်မျိုးဖြစ်ကောင်းဖြစ်နိုင်သည်။ မြန်မာနိုင်ငံ အနှံ့အပြားတွင် ဘဲရစ်ကိုတွေ့နိုင်သော်လည်း မြန်မာနိုင်ငံ၏မြောက်ဘက်နှင့် အလယ်ပိုင်းတို့တွင် ပို၍အတွေ့ရများသည်။

ဘဲရစ်၏ကိုယ်အလျားသည် ၂၂ လက်မရှိ၍ ဘဲရစ်ဖို၏အမြီးအတောင်များသည် သာမန်ဝမ်းဘဲ၏ အမြီးအတောင်ထက် လေးလက်မ ပို၍ရှည်သည်။ ဘဲရစ်၏ ကိုယ်ထည်သည် သေးသေးသွယ်သွယ်ရှိပြီးလျှင် လှပသည်။ လည်ပင်းရှည်ပြီးလျှင်အမြီးချွန်သည်။ အရွယ်မရောက်သေးသော ဘဲရစ်အဖိုသည် ဘဲရစ်အမနှင့်တူ၏။ ရေမှအထတွင် အတန်ငယ်ခဲယဉ်းသော်လည်း ပျံသန်းရာတွင်လည်း အလွန်လျင်မြန်သည်။ အတောင်ရိုက်ခတ်ရာတွင်လည်း လျင်မြန်ပြီးလျှင် သွားကြား လေသံကဲ့သို့ အသံထွက်ပေါ်သည်။

ဘဲရစ်သည် များသောအားဖြင့် ဆိတ်ညိမ်စွာ နေလေ့ရှိသော်လည်း ဘဲရစ်အမကမူ တခါတရံ အသံပြုတက်သည်။ ဘဲရစ်သည် အလွန်ကြောက်တတ်သော ငှက်မျိုးဖြစ်သည်။ အကောင် ၂ဝ မှ ရာပေါင်းများစွာအထိ ရှိသော ဘဲရစ်အုပ်ကို ထုံးအိုင်၏အလယ်တွင် တွေ့တတ်ရာ သေနတ် ပစ်ဖောက်လိုက်သည်နှင့်တပြိုင်နက် တစ်အုပ်လုံး ပျောက်ကွယ်သွားလေ့ရှိသည်။ ရခိုင်ပြည်နယ်တွင် လူမရောက်နိုင်သည့် လမုတောစိမ့်တောများ အတွင်း၌ နေ့အခါတွေ့ရ၍ ညဉ့်အခါတွင် မှော်များရှိသည့် တိမ်သော ရေချိုရေအိုင်များတွင် ကျက်စားသည်။ ဘဲရစ်ကို သတ္တဗေဒ(ပါဏဗေဒ‎)အလိုအရ **"*အနပ် အကူတာ အကူတာ*"** ဟုခေါ်သည်။

ကိုးကား
-------

1. ↑  BirdLife International (2013). "*Anas acuta*". *IUCN Red List of Threatened Species* **2013**. IUCN. old-form url
2. ↑  မြန်မာ့စွယ်စုံကျမ်း၊ အတွဲ(၁၂)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် မဂဓနိုင်ငံ ရာဇဂြိုဟ်မြို့ ဘဂ္ဂဝ၏ အိုးလုပ်ရာတဲ၌ ပုဂ္ဂိုလ်သတ္တဝါ၌ ရှိသော ဓာတ် (၆)ပါး၊ ဖဿာယတန (၆)ပါး၊ စိတ် ၏ကြံစည်သုံးသပ်ခြင်း (၁၈)ပါး၊ တည်ရာ (၄)ပါး၊ ယင်းတည်ရာ (၄)ပါးတို့၌ ထင်မှတ်ခြင်း အာသဝတို့ မဖြစ်သော ရဟန်းကို =ကိလေသာ ငြိမ်းသောရဟန်း, ဟူ၍ဆိုရပုံ၊ ဝိပဿနာပညာကို မမေ့ရာ၊ ဝစီသစ္စာကို စောင့်ရာ၏။ ကိလေသာစွန့်ခြင်းကို အားထုတ်ရာ၏။ ရဟန်းသည် ကိလေသာငြိမ်းအေးမှုကိုသာလျှင် ကျင့်ရာ၏ ဟူသော ဥဒ္ဒေသခေါင်းစဉ်များကို အကျယ်ဝေဖန်၍ ပုက္ကုသာတိရဟန်းအား ဟောတော်မူသည်သုတ်။

ဤသုတ္တန်၏ အဆုံး၌ ပုက္ကုသာတိရဟန်းသည် အနာဂါမ်အရိယာသာဝက ဖြစ်၍ သင်္ကန်း, သပိတ်, ပရိက္ခရာကို ရှာမှီးရင်း ကွယ်လွန်သွားပုံကို ဟောတော်မူပါသည်။

ဤဓာတ် (၆)ပါးဟူသည် ပထဝီဓာတ်, အာပေါဓာတ်, တေဇောဓာတ်, ဝါယောဓာတ်, အာကာသဓာတ်, ဝိညာဏဓာတ်တို့ ဖြစ်ပါသည်။ ဖဿာယတန (၆)ပါးဟူသည် စက္ခုသမ္ဖဿ (ပ) မနောသမ္ဖဿ တို့ဖြစ်သည်။

စိတ်၏ကြံစည်သုံးသပ်ခြင်း ဥပဝိစာရ (၁၈)ပါးဟူသည် ဒွါရ (၆)ပါးတို့၌ အာရုံ (၆)ပါး ထင်ရာဝယ် သောမနဿုပဝိစာရ (၆)ပါး၊ ဒေါမနဿုပဝိစာရ (၆)ပါး ဥပေက္ခုပဝိစာရ (၆)ပါး တို့ဖြစ်သည်။ ပညာဓိဋ္ဌာန, သစ္စာဓိဋ္ဌာန, စာဂါဓိဋ္ဌာန, ဥပသမာဓိဋ္ဌာနဟူသော တည်ရာ (၄)ပါး တို့ဖြစ်သည်။

ဤသုတ်တော်၌-အဇ္ဈတ္တိက ပထဝီဓာတ် \_ ၁၉-ပါး (၂၀)

-အဇ္ဈတ္တိက အာပေါဓာတ် \_ ၁၂-ပါး (၁၃)

-အဇ္ဈတ္တိက တေဇောဓာတ် \_၄-ပါး (၅)

-အဇ္ဈတ္တိက ဝါယောဓာတ် \_ (၆)ပါး (၇)

-အာကာသဓာတ် \_(၆)မျိုး (၇)တို့ကို ဟောတော်မူထားပါသည်။

အဋ္ဌကထာ၌ ဘဂ္ဂဝ၏အကြံအစည်၊ ကုလပုတ္တ (၂) မျိုး မဂဓနိုင်ငံ ရာဇဂြိုဟ်မြို့ ဗိမ္ဗိသာရမင်းနှင့် ဂန္ဓာရနိုင်ငံ တက္ကသိုလ်မြို့ ပုက္ကုသာတိဘုရင်တို့ အဒိဋ္ဌသဟာယဖြစ်ပုံမှစ၍ ပုက္ကုသာတိ နှင့် ဘုရားရှင်တို့ တွေ့ကြပုံ၊ သုတ်တော်လာ ပုဒ်တို့၏ မှတ်သားဖွယ် ဖွင့်ဆိုချက် ပုက္ကုသာတိ= ဧဟိဘိက္ခုရဟန်း မဖြစ်ပုံ၊ ကွယ်လွန်ပုံ၊ ဗိမ္ဗိသာရမင်းက သဂြိုဟ်ပုံ၊ အဝိဟာဘုံသို့ ရောက်ပြီး ပရိနိဗ္ဗာန်ပြုကြသော ရဟန်းတော်များ အစရှိသည်တို့ကို ဖွင့်ပြတော်မူထားပါသည်။

ဋီကာ၌လည်း မှတ်သားဖွယ် ဖွင့်ဆိုချက်များ ရှိပါသည်။

ကိုးကား
-------

1. ↑  -မ၊၃၊၂၈၁-၂၉၀။ မ၊မြန်၊၃၊၂၈၄-၂၉၅။ မ၊ဋ္ဌ၊၄၊၁၉၄-၂၁၇။ မ၊ဋီ၊၃၊၃၉၃-၄၀၄။

-မဇ္ဈိမနိကာယ၊ ဥပရိပဏ္ဏာသ၊ ၄-ဝိဘင်္ဂဝဂ္ဂ၊ ဒသမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**အဇစ် ဇာခနို့** (၁၉၆၁ ဘွား) သည် မော်ရိုကိုနိုင်ငံသား စီးပွားရေးလုပ်ငန်းရှင် သန်းကြွယ်သူဌေးဖြစ်ပြီး ၂၀၀၃ ခုမှစ၍ နိုင်ငံရေးလောကသို့ဝင်သည်။ အက္ကဝါလုပ်ငန်းစု၏ အမှုဆောင်ချုပ်ဖြစ်ပြီး ၂၀၀၇ ခုမှ ၂၀၂၁ ခုအထိ စိုက်ပျိုးရေးဝန်ကြီးအဖြစ် ဆောင်ရွက်သည်။  ၂၀၂၁ ခု၊ စက်တင်ဘာလ ၁၀ ရက်တွင် ဝန်ကြီးချုပ် ဖြစ်လာ၏။

ငယ်ဘဝနှင့်ပညာရေး
----------------

၁၉၈၆ ခုတွင် ရှားဘရွတ်တက္ကသိုလ် (Université de Sherbrooke) မှ စီမံခန့်ခွဲမှုပညာဖြင့် ဒီပလိုမာဘွဲ့ ရသည်။

စီးပွားရေးခြေလှမ်း
------------------

ရေနံနှင့်သဘာဝဓာတ်ငွေ့ပိုင်းတွင် လုပ်ငန်းကြီးဖြစ်သော အက္ကဝါလုပ်ငန်းစု၏ အမှုဆောင်အရာရှိချုပ်ဖြစ်သည်။ ဖော်ဘီမဂ္ဂဇင်းက ၂၀၁၃ ခု၊ နိုဝင်ဘာလတွင် အက်ခနို့၌ ဒေါ်လာ ၁.၄ ဘီလီယံခန့် ကြွယ်ဝနိုင်ကြောင်း ခန့်မှန်းသည်။  အက်ခနို့သည် ဤလုပ်ငန်းကို ဖခင်ထံမှ အမွေဆက်ခံရခြင်း ဖြစ်၏။ ၂၀၂၀ ပြည့်တွင် ဖော်ဘီက အက်ခနို့တွင် အာဖရိက၏ အချမ်းသာဆုံး သန်းကြွယ်သူဌေးများစာရင်း၌ အဆင့် (၁၂) တွင် ထားသည်။

နိုင်ငံရေးလောကသို့ ရောက်လာခြင်း
-------------------------------

၂၀၀၃-၂၀၀၇ ကာလတွင် ဆုမက်ဆာ့ဒရာ (Souss-Massa-Drâa) ၏ ဒေသကောင်စီဥက္ကဋ္ဌအဖြစ် လုပ်သည်။ ထိုစဉ်က *လွတ်လပ်သူတို့၏ပြည်လုံးကျွတ်ထောက်ခံမှုပါတီ* (National Rally of Independents) တွင် ပါတီဝင် ဖြစ်၏။ နောက် ၂၀၂၁ ခု၊ ဇန်နဝါရီလ ၂ ရက်တွင် နုတ်ထွက်သည်။ 

*လွတ်လပ်ရေးပါတီ* (Independence Party) မှ ဝန်ကြီးများ နုတ်ထွက်ကြသည်နောက် ၂၀၁၃ ခု၊ ဩဂုတ်လ ၂၃ ရက်တွင် (၁၄) ယောက်မြောက် မိုဟာမက်ဘုရင်က အက်ခနို့ကို ကြားဖြတ် ဘဏ္ဍာရေးဝန်ကြီးအဖြစ် ခန့်ရာ အောက်တိုဘာလ ၉ ရက်ထိ လုပ်ရသည်။ 

၂၀၁၆ ခု၊ အောက်တိုဘာလ ၂၉ ရက်တွင် မိခင်ပါတီသို့ ပြန်ဝင်ပြီးနောက် ဥက္ကဋ္ဌနေရာကို လက်ခံရသည်။ ပါတီဥက္ကဋ္ဌဖြစ်သူ ဆလာဟာဒင် မဇွာ (Salaheddine Mezouar) က အရာမှ နုတ်ထွက်သောကြောင့်တည်း။ 

၂၀၂၁ အထွေထွေရွေးကောက်ပွဲတွင် အမတ်နေရာ ၃၉၅ အတွက် ၁၀၂ နေရာရကာ သူ့ပါတီက နိုင်သည်။ စက်တင်ဘာလ ၁၀ ရက်တွင် ဘုရင် မိုဟာမက် (၁၄) က ဝန်ကြီးချုပ်အဖြစ် ခန့်၏။ အက်ခနို့အနေဖြင့် အစိုးရသစ်ဖွဲ့ကာ ဘုရင့်အမှုတော်ကို ပြေကုံအောင် ထမ်းဆောင်ရမည် ဖြစ်သည်။

မိသားစုဘဝ
---------

ဆယ်လဝါ အီဒရစ်ဆီ (Salwa Idrissi) နှင့် လက်ထပ်ထားသည်။ အီဒရစ်ဆီသည်လည်း စီးပွားရေးလုပ်ငန်းရှင်ဖြစ်ပြီး ဈေးဝယ်စင်တာများ ပိုင်၏။

ကိုးကား
-------

1. ↑  "Parcours : Les success stories du souss". Archived from the original on 19 April 2010.
2. ↑  "Le Roi Mohammed VI nomme Aziz Akhannouch chef du gouvernement". *Medias24* (in French). 10 September 2021.
3. ↑  Boum, Aomar; Park, Thomas K. (2016). *Historical Dictionary of Morocco* (3rd ed.). pp. 34–35. ISBN 9781442262966.
4. ↑  "Aziz Akhannouch & family". *Forbes*. Archived from the original on 13 November 2013.
5. ↑  "Africa's Richest Billionaires 2020". *forbes.com*.
6. ↑  Saad-Alami, Youness (27 September 2011). "Agriculture solidaire: Le coup de pouce d'Akhannouch Entretien avec le ministre de l'Agriculture et de la Pêche maritime". *L'Economiste*.
7. ↑  "Morocco: Gov't Advocates Comparative Advantages Benefiting Agricultural Countries in International Markets". *allafrica.com*. 9 September 2011.
8. ↑  "Aziz Akhannouch Elected President of RNI". *moroccoworldnews.com*.
9. ↑  "Mohammed VI nomme Aziz Akhannouch Chef de gouvernement". *Telquel* (in French).
**ဦးညီညီထွေး** (၂၅ မတ် ၁၉၇၀ မွေးဖွား) သည် မြန်မာနိုင်ငံရေးသမားတစ်ဦးဖြစ်ပြီး အမျိုးသားလွှတ်တော်တွင် စစ်ကိုင်းတိုင်းဒေသကြီးကိုယ်စားပြု လွှတ်တော်အမတ်ဖြစ်သည်။ အမျိုးသားဒီမိုကရေစီအဖွဲ့ချုပ် အဖွဲ့ဝင်တစ်ဦး ဖြစ်သည်။

ကိုယ်ရေးအကျဉ်း
--------------

ဦးညီညီထွေးသည် အ.ထ.က ဖောင်းပြင်၊ အ.ထ.က (၁၄) မန္တလေး၊ နှင့် အ.ထ.က(၁) မုံရွာတို့တွင် ပညာသင်ကြားခဲ့သည်။ ကုန်သည်လုပ်ငန်း လုပ်ကိုင်လျက်ရှိသည်။ ၁၉၈၈ ခုနှစ်တွင် အမျိုးသားဒီမိုကရေစီအဖွဲ့ချုပ်ပါတီသို့ ဝင်ရောက်ခဲ့ပြီး၊ ဖောင်းပြင်မြို့နယ် အမျိုးသားဒီမိုကရေစီအဖွဲ့ချုပ်ပါတီတွင် လူငယ် အဖွဲ့ဝင်အဖြစ်လည်းကောင်း၊၂၀၀၂-၂၀၀၃ အမျိုးသားဒီမိုကရေစီအဖွဲ့ချုပ် ပြန်လည်ဖွဲ့စည်းရာတွင် ဟုမ္မလင်းမြို့နယ် တွဲဘက် ဘဏ္ဍာရေးမှူးအဖြစ် လည်းကောင်း၊ ၂၀၁၂ ခုနှစ် ခန္တီးခရိုင်ညီလာခံကျင်းပရေးကော်မရှင် အဖွဲ့ဝင် အဖြစ်လည်းကောင်း၊ ၂၀၁၂ ခုနှစ် ဗဟိုညီလာခံကိုယ်စားလှယ် အဖြစ်လည်းကောင်း၊ ဟုမ္မလင်းမြို့ အ.ထ.က(၁) ကျောင်းအကျိုးတော်ဆောင် အဖွဲ့ဝင်အဖြစ်လည်းကောင်း၊ နောင်ပကျစ် လူငယ်ဝေယျာဝစ္စ အဖွဲ့ဝင်အဖြစ် လည်းကောင်း ဆောင်ရွက်ခဲ့သည်။

ကိုးကား
-------

1. ↑  Mp Profile (in my)။ *ပြည်ထောင်စုလွှတ်တော်*။ 26 August 2018 တွင် မူရင်းအား မော်ကွန်းတင်ပြီး။  26 August 2018 တွင် ပြန်စစ်ပြီး။
**ထပ်တယူငှက်** (**Trogon**) ကို သိသူအလွန်နည်းပါးသည်။ တုတ္ထရူဟုလည်း ခေါ်ကြသည်။ ဇီဝဗေဒအခေါ်မှာ 'ဟာပက်တပ် အီရစ် သရိုစဲဖလပ် အီရစ်သရိုစဲဖလပ်' ဖြစ်သည်။ မျိုးစဉ် **Trogoniformes** တွင်ပါဝင်ပြီး မျိုးစု ၇ ခုထဲတွင် မျိုးစိတ်ပေါင်း ၄၆ ခုပါဝင်သည်။ ထိုငှက်သည် အလျား ၁၃ လက်မရှိ သည်။ ငှက်မ၏ ဦးခေါင်း၊ လည်ပင်းနှင့် ရင်အုပ်အပေါ်ပိုင်းမှာ လိမ်မော်ရင့်ရောင်ရှိသည်။ ပျံသန်းသည့်အခါ တွင် အမြီးနှင့် တောင်ပံများ ဖြူဖွေးနေသည်ကို တွေ့ရသည်။ အမြီးသည်ကျယ်ပြန့်၍၊ လေးထောင့်စပ်စပ်ဖြစ်၏။ ငှက်ကလေးများ၏ တောင်ပံသည် မည်းနက်သည်။

ထပ်တယူငှက်သည် တစ်ခါတစ်ရံတွင် ကြောင်အော်သကဲ့သို့ တိုးတိုးအော်တတ်၍၊ သားပေါက်ချိန်၌ မကြာမကြာ ညည်းသံပေးလေ့ရှိသည်။ ယင်းသည် ကျွန်းတောများတွင်သာ နေလေ့ရှိ၍၊ အများအားဖြင့် ချုံဖုတ်နှင့် ဝါးတောများတွင် တစ်ကောင်ချင်းဖြစ်စေ၊ စုံတွဲဖြစ်စေ တွေ့ရတတ်သည်။ တစ်နေ့လုံး ငြိမ်သက်စွာနေ၍ နံနက်ခင်းနှင့် ညနေခင်းများ၌သာ ပိုးဖလံများကို ရှာဖွေစားသောက်သည်။ အစာကို ပျံသန်းယင်း စားတတ်သည်။ တစ်ခါတစ်ရံ၌သာ မြေပေါ်တွင်အစာစားသည်။ ယင်း၏အစာမှာ ပိုးဖလံနှင့် ပိုးမွှားအမျိုးမျိုးဖြစ်သည်။

ထပ်တယူငှက်များသည် မတ်လမှ မေလအတွင်း သားပေါက်ကြ၏။ တစ်မြုံလျှင် ၂ ဥမှ ၄ ဥအထိရှိ၍၊ ဥများကို ဝါးပင် သို့မဟုတ် သစ်ငုတ်အခေါင်းတွင် အုလေ့ရှိကြသည်။ ထပ်တယူငှက်ဥသည် ရှည်မျောမျောဖြစ်၍ ဖြူယော်သော အရောင်ရှိ၏။ ဥ၏ပျမ်းမျှအလျားမှာ ၁.၁၃ လက်မဖြစ်၍၊ ပြက် ဝ.၉၅ လက်မရှိလေသည်။

ထပ်တယူငှက်များကို အရှေ့တိုင်းနိုင်ငံများတွင် အနှံ့အပြား တွေ့နိုင်၏။ ယင်းတို့သည် နီပေါနိုင်ငံမှ အာသံပြည်ကိုဖြတ်၍ မြန်မာနိုင်ငံတစ်လျှောက် တနင်္သာရီတိုင်းအထိ ကျက်စားကြသည်။ ထပ်တယူငှက်သည် အမြင့် ပေ ၆ဝဝဝ အထိပျံတက် ကျက်စားနေနိုင်၍ မြန်မာနိုင်ငံ သစ်တောများတွင် ယင်းတို့ကို အမြဲတမ်းတွေ့ရလေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၅)
ဒေးဗစ်ဘုရင်
**ဒေးဗစ်ဘုရင်** (David, King of Israel) သည် ဂျူးလူမျိုးစုများနှင့် အစ္စရေးကို အင်အားကြီးသော နိုင်ငံတစ်နိုင်ငံအဖြစ် ပေါင်းစည်းပေးခဲ့သောသူဖြစ်ပြီး ဂျူးဘုရင်ဖြစ်သည်။ သမ္မာကျမ်းစာ အရ ဒေးဗစ်သည် သူ့ဖခင်၏ သိုးများကို ထိန်းကျောင်းခဲ့ပြီး ဂိုလီယဘီလူးကြီးကို လေးခွနှင့် ပစ်သတ်ခဲ့သည်။ သူ့အား ဂျူးဘုရင် ဆော (Saul) ကစိတ်မချမ်းမြေ့သော အခါဖြစ်စေ၊ စိတ်ဓာတ်ကျသော အခါ၌ ဖြစိစေ၊ စောင်းဖြင့် လာရောက်ဖျော်ဖြေရန် ဖိတ်ခေါ်လေသည်။ သူသည် ဘုရင့်သားတော် ဂျိုနသန်နှင့် ရင်းနှီးသောမိတ်ဆွေဖြစ်လာသည်။ သူ၏ ပထမဇနီးမှာ ဆော၏ သမီး မီချဲလ်ဖြစ်သည်။ 

ဖိလစ်စတိန် အရိုင်းအစိုင်းများကို တိုက်ခိုက်သော တိုက်ပွဲတစ်ခုတွင် ဆောနှင့် ဂျိုနသန် ကျဆုံးသွားသောအခါ ဒေးဗစ်အား ဂျူးဘုရင် တင်မြှောက်ကြသည်။ ခုနှစ်နှစ်ကြာစစ်ပွဲတွင် သူသည် ဖိလစ်စတိန်တွေနှင့် အခြားရန်သူများအား အောင်နိုင်ခဲ့ပြီး ဂျေရုစလင်မြို့တော်ကို သိမ်းပိုက်ခဲ့သည်။ Ark of the lord လှေကြီးဖြင့် ပဉာတ်တော် ဆယ်ပါးကို တင်ဆောင်ကာ မြို့တော်သို့ ယူလာခဲ့သည်။ ဒေးဗစ်သည် ဂျူးများ အပါအဝင် အစ္စရေးလူမျိုးစု အားလုံးကို အုပ်ချုပ်သော ဘုရင် ဖြစ်လာသည်။ နှစ်ပေါင်း ၃၀ ကျော် စိုးစံခဲ့သည်။ နတ်ရွာမစံမီ အစ္စရေးနိုင်ငံကို လုံခြုံစိတ်ချစွာ ထားခဲ့နိုင်ရန် သားတော် ဆော်လမွန်ကို ဘုရင်ခန့်အပ်ခဲ့သည်။

ဂျူးများက ဒေးဗစ်ကို စံပြဘုရင်အဖြစ် သဘောထားကြသည်။ သူမှဆင်းသက်လာသော မက်စီယာ့ဟုခေါ်သော ဘုရင်တစ်ပါးလည်း ပေါ်ထွန်းလာမည်ဟု သူတို့ မျှော်လင့်ကြသည်။

  

သူ၏ အုပ်ချုပ်မှုသမိုင်းကို ဓမ္မရာဇဝင်ပထမ​​စောင်၊ ဆင်မြူရယ်၏ ပထမနှင့် ဒုတိယကျမ်းများနှင့် ဓမ္မဟောင်းကျမ်းတွင် ရေးသားထားသည်။ ဆာလံကျမ်း များကို ဒေးဗစ်ရေးဖွဲ့ခဲ့သည်ဟု အ1စဉ်အလာယုံကြည်လာခဲ့သည်။ သို့သော် အမှန်၌ ဆာလံအများအပြားကို သူ ကွယ်လွန်ပြီးနောက် ရေးခဲ့ခြင်းဖြစ်သည်။

ကိုးကား
-------

1. ↑  မောင်မောင်ထွန်း ရေး ကမ္ဘာကျော် ပုဂ္ဂိုလ်များ၏ အတ္ထုပ္ပတ္တိအဘိဓာန်၊ ၂၀၁၁၊ ဇူလိုင်လ၊ စာ-၁၀၂
ဗြိတိန်နိုင်ငံသား **ဆီဆယ်လ် ဖရန့်ခ် ပေါဝဲလ်** (အင်္ဂလိပ်: Cecil Frank Powell) သည် နျူကလီးယားလုပ်ငန်းစဉ်ကို လေ့လာနိုင်သည့် ဓာတ်ပုံရိုက်နည်းပညာကို တီထွင်ဖော်ထုတ်ခဲ့သူဖြစ်သည်။ သူသည် mesons ခေါ် အီလက်ထရွန်တစ်ခုနှင့် ပရိုတွန်တစ်ခုအကြားအခြေခံဒြပ်မှုန် အုပ်စုတစ်ခုကိုလည်း ဖော်ထုတ်ခဲ့သည်။ ၁၉၃၈ ခုနှစ်တွင် ဖရန့်ခ် ပေါဝဲလ်သည် ကော့မစ်ရောင်ခြည်ဖြာထွက်ခြင်းနှင့် အက်တမ်၏ နျူထရွန်ပျံ့နှံ့ခြင်းအကြောင်းကို လေ့လာခဲ့သည်။ ထိုသို့လေ့လာရာမှ အက်တမ်အမှုန်များ ပျံ့နှံ့ဖြာထွက်ခြင်းကို ဓာတ်ပုံရိုက် မှတ်တမ်းတင်နိုင်သည့် နည်းလမ်းကို ရှာဖွေတွေ့ရှိခဲ့သည်။

စာအုပ်များ
----------

ဆီဆယ်လ် ဖရန့်ခ် ပေါဝဲလ်သည် သိပ္ပံစာအုပ်များစွာ ရေးသားထုတ်ဝေခဲ့သည်။ ထင်ရှားသောစာအုပ်များမှာ

* Nuclear Physics in Photographs
* The Study of Elementray Particles by the Photographic Method တို့သည် အလွန်အမင်းထင်ရှားသည်။

ကိုယ်ရေးအချက်အလက်များ
---------------------

၁၉၃၂ ခုနှစ်တွင် ဆီဆယ်လ် ဖရန့်ခ် ပေါဝဲလ် သည် သူ၏သုတေသနအကူဖြစ်သူ Isobel Therese Artner နှင့်လက်ထပ်ခဲ့ပြီး သမီးနှစ်ယောက် ထွန်းကားခဲ့သည်။ သူသည် တင်းနစ်ကစားခြင်းကို နှစ်သက်သူဖြစ်သည်။ ဆီဆယ်လ် ဖရန့်ခ် ပေါဝဲလ်သည် ၁၉၆၉ ခုနှစ်၊ ဩဂုတ်လ၊ ၉ ရက်နေ့တွင် ကွယ်လွန်ခဲ့သည်။

နိုဘယ်လ်ဆု
----------

ဖရန့်ခ်ပေါဝဲလ်သည် ဓာတ်ငွေ့များရှိ အိုင်းယွန်းများ၏သဘာဝကို ဖော်ထုတ်နိုင်ခဲ့သည်။ အဆိုပါဖော်ထုတ်ချက်နှင့် တီထွင်မှုကြောင့် ၁၉၅၀ ပြည့်နှစ်အတွက် ရူပဗေဒပညာရပ်ထူးချွန်သူအဖြစ် နိုဘဲလ်ဆုချီးမြှင့်ပေးအပ်ခြင်းခံရသည်။

ကိုးကား
-------
သံပျင်မင်းသမီးသည် 
သက္ကရာဇ် ၅၃၆ခုနှစ် ပုဂံမြို့၌နန်းတက်တော်မူသော 
နရပတိစည်သူမင်း၏ အစွန်အဖျားဖြစ်သော သမီးတော်တစ်ပါး 
ဖြစ်သည်။ နရပတိစည်သူ မင်းကြီးလက်ထက် 
ကျမ်းဂန်သင်မြောက်ကျနပြီးသောပုဂ္ဂိုလ်တစ်ဦး
သည် မင်းကြီး၏အမြိတ်အစွန်းမင်းသမီး 
၌တပ်မက်၍မကျန်းမမာ ရပ်တည်ရာမရအောင်ဖြစ်နေသည်ကို 
မင်းကြီးသိသဖြင့်အခိုင်အခန့်သုံးဆောင် 
လောက်သောကျမ်းတစ်စောင်ရေးနိုင်လျှင် 
ပေးစားမည်ဟုအမိန့်ရှိသောကြောင့် ဉာာသ်ကျမ်း၏အဖွင့်ဋီကာကို 
ပြု၍ မင်းကြီးထံဆက်၏။ မင်းကြီးလည်းကျမ်းကို 
နှစ်သက်တော်မူသဖြင် လူထွက်စေပြီးလျှင် မင်းသမီး 
နှင့်ထိမ်းမြားကာမြေတိုင်းသံပျင်အရာကိုပေးသောကြောင့် 
သံပျင်အမတ်ဟုထင်ရှားသည်။ မင်းသမီးလည်းသံပျင်မင်းသမီးဟု 
တွင်၍ကျမ်းလည်းသံပျင်ဋီကာဟူ၍တွင်သည်။ 

ဤကား*သာသနာ လင်္ကာရစာတမ်း* စ သော 
ရှေးစာဟောင်းစာတမ်းများ၌ရေးသားဖော်ပြချက်ဖြစ်သည်။
နှုတ်ဖြင့်အစဉ်အလာတစ်ဖန်ဤသို့ပြောလေ့ရှိပြန်သည်။ 
သက္ကရာဇ် ၅၉၆ခုနှစ်တွင်နန်းတက်တော်မူ သောကျစွာမင်းကြီး 
လက်ထက်တွင်မှ သံပျင်ဋီကာပေါ်ပေါက်လာသည်ဟုဆိုသည်။ 
ကျစွာမင်းကြီးသည် ပိဋကတ်သုံးပုံကို ကိုးခေါက်ပြန်၍သင်
ကြားသဖြင့်တတ်မြောက်လှသောကြောင့် ရဟန်းသံဃာများကိုပင် 
တစ်နေ့လျှင်ခုနစ်ကြိမ်စာသင်ကြားပို့ချပေးသည်ဟုဆိုသည်။ 

ကျစွာမင်းကြီးသာမဟုတ်၊ သမီးတော်တစ်ပါးလည်း 
ခမည်းတော်နည်းတူ ပိဋကတ်တတ်မြောက်လှသောကြောင့် 
ရဟန်းသံဃာများကိုတစ်နေ့ခုနှစ်ကြိမ် ပင်သင်ကြားပြသပို့ချရသည်ဟုဆို၏။ စာပို့ချရာ၌မူ 
ထိုရဟန်းသံဃာတို့မမြင်စေလိုသောကြောင့် မင်းသမီး 
လည်းအကာအရံအတွင်းမှနေ၍စာပို့ချရလေသည်။
တစ်ခါသော်ကျမ်းဂန်တတ်ရဟန်းတစ်ပါးသည် 
မင်းသမီး၏ အဆင်းအင်္ဂါလက္ခဏာကိုမြင်လိုလှသော 
ကြောင့်ပို့ချသောစာတွင်*ဟိံဇာလေ* 
ဟေဟေးလား*ဟူသောတံငါသည်တို့ကွန်ကြိုးဆွဲရာတွင်* 
ဆိုသောသီ ချင်းကိုရေးထဲ့၍ထား၏။ စာပို့ချပြီနောက်*ဤပါဠိ ကျန်ပါသေးသည်*ဟု ရဟန်းကဆို၏။ မင်းသမီးလည်း*ကျွန်ုပ်စာတွင်မရှိ*ဟုဆို၏။ ရဟန်းက
*ကြည့်လှည့်ပါ* ဆိုလျှင်မင်းသမီးလာ၍ရဟန်း၏စာကို 
ယူငင်ကြည့်ရှုလိုက်ပြီးသော် *အဟိံ၊* 
ယုတ်မာသောတံငါတို့သည်။ ဇာလေ၊ ကွန်တို့ကို။ 
ဟေဟေးလား၊ ဆွဲကြငင်ကြကုန်၏။ 
*ဟူ၍စကားနှင့်လျော်အောင် အနက်သမ္ဗာန်ပြီးသည်၏အဆုံး၌* 
ဝင်၍သွားလေ၏။

ရဟန်းလည်းမင်းသမီးကိုမြင်ရသည်မှစ၍ 
တပ်မက်မောခြင်းပြင်းစွာဖြစ်ပြီးသော်ရပ်တည်ရာမရဖြစ်
ခဲ့၏။ အကြောင်းကို ခမည်းတော်ကျစွာမင်းကြီး 
သိတော်မူလေလျှင်ခေါ်တော်မူ၍ *ငါ့သမီးကိုလိုလျှင်* 
ကျမ်းဂန်ပြုလေဦး*ဟု မိန့်တော်မူလိုက်၏။ ရဟန်းလည်း ကျမ်းဂန်တတ်မြောက်ပြီးဖြစ်သောကြောင့်* 
ကစ္စည်းသဒ္ဒါကျမ်းကိုဖွင့်ဆိုသော*ဉာသ်ကျမ်းကိုအဖွင့်ဋီကာ*ကျမ်းကိုစီရင်၏။ မင်းကြီးလည်း 
ကျမ်းကို နှစ်သက်တော်မူသဖြင့် မြေတိုင်းသံပျင်အရာကိုပေး၍ 
သမီးတော်နှင့်ဆောင်နှင်း၏။ သံပျင်အမတ်ဟု တွင်ဘိ၏။ 
မင်းသမီးလည်း *သံပျင်မင်းသမီး*ဟုတွင်ပေ၏။ 
ဋီကာကျမ်းသည်လည်း*သံပျင်ဋှီကာ* 
ဟု ယခုတိုင်ထင်ရှားလျက်ရှိလေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၃)
**လုတင် (lutungs)၊ လန်ဂါစ် (langurs) သို့မဟုတ်** **သီးရွက်စားမျောက်**များသည် ကမ္ဘာ့ရှေးအကျဆုံး မျောက်မျိုးစိတ်ဖြစ်သည့် **ထရာခီဖိသေဂက်စ်**တွင်ပါဝင်ကြပြီး (ဂရိစကားလုံးဖြစ်သည့် τραχύς , trachýs ထရာခီစ် "ကြမ်းတမ်းသော" နှင့် πίθηκος , píthekos, ဖိသေဂက်စ် "မျောက်" ) မှဆင်းသက်လာသည်။ 

သူတို့သည် အရှေ့တောင်အာရှ၊ (အရှေ့မြောက် အိန္ဒိယ၊ တရုတ်တောင်ပိုင်း၊​ ဘော်နီယို, ထိုင်း, ဂျာဗား နှင့် ဘာလီကျွန်း )အထိပျံ့နှံ့နေထိုင်ကြသည်။

ရှင်းလင်းချက်
-------------

**လုတင် (lutungs)** မျောက်များသည် ပိန်သွယ်ပြီး အမြီးကဖြင့် ရှည်လျားနေပါသည်။ မျောက်အမွှေးများ၏ အရောင်သည် မျိုးစိတ်ပေါ် မူတည်၍ အနက်နှင့် မီးခိုးရောင်မှ လိမ္မော်ရောင် အဝါရောင် သို့ ပြောင်းလဲတတ်သည်။ မျိုးစိတ်အတော်များများတွင် အရေပြား၏အနေအထားသည် ပေါ်လွင်သည့် တောက်ပသော အောက်ပိုင်းမျက်နှာပြင်ရှိပြီး ခေါင်းပေါ်ရှိ ဆံပင်ကို ပါးပျဉ်းနှင့် နှိုင်းယှဉ်လေ့ရှိသည်။ သူတို့၏လက်များသည် ခြေများနှင့် နှိုင်းယှဉ်လျှင် အလွန်တိုသည်။ သူတို့၏ လက်မများသည်လည်း အနည်းငယ်တိုသည်။ ခြေနှင့် လက်များ၏ အတွင်းပိုင်းမျက်နှာပြင်များသည် အမွှေးမရှိသောကြောင့် အကိုင်းအခက်များသို့ရောက်သောအခါ သူတို့၏ သားမွှေးများမဖမ်းနိုင်ပါ။ ထိုသတ္တဝါများသည် အရှည် ၄၀ မှ ၈၀ စင်တီမီတာအထိ ရှိကြပြီး အလေးချိန်အားဖြင့် ၅ မှ ၁၅ ကီလိုဂရမ်အထိရှိသည် ယေဘုယျအားဖြင့် အထီးများသည် အမများထက် ပိုမိုကြီးကြသည်။ မျက်စိနှင့် အခြား အသေးစိတ်အချက်အလက်များ အပေါ်တွင် မူတည်၍ ခေါင်း၏အဓိကမှာ surilis နှင့်ကွဲပြားသည်။

 ဖရန့်ကိုအီစ် လာငွါ( *ထရေ့ခီဖိသေဂက်စ် ဖရန်ကိုအီစီ* )

မျိုးစိတ်များ
-------------

ယခင်က *ထရက်စီဖိသေဂက်စ်* အမျိုးအစားအဖြစ် သတ်မှတ်ထားသော်လည်း Nilgiri langur သည် *Semnopithecus* အမျိုးအစားသို့ပြောင်းရွေ့ခဲ့သည်

ဆင့်ကဲဖြစ်စဉ်
-------------

 *ထရေ့ခီဖိသေဂက်စ် ခရိစတာတက်စ် ရိုဘက်စတက်စ်* ၏ ဦးခေါင်းခွံ

အသေးအဖွဲ့
---------

ထိုင်ဝမ်ရှိ လg ကိုဒီမျောက်မျိုးစိတ်လို့နာမည်ပေးထားပါတယ်။

ကိုးကားချက်များ
---------------
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**မုသာဝါဒသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် သုဒ္ဓပါစိတ်အာပတ်တစ်ခု ဖြစ်သည်။

သမိုင်း
-------

မြတ်စွာဘုရားသည် သာဝတ္ထိပြည်၊ ဇေတဝန်ကျောင်းတော်တွင် သီတင်းသုံး နေတော်မူ၏။ ထိုအချိန်တွင် အသျှင်ဟတ္ထိကရဟန်းသည် တိတ္ထိတို့နှင့် အတူစကားပြောဆိုသည့်အခါ ပယ်ပြီးမှ ဝန်ခံ၏၊ ဝန်ခံပြီးမှ ပယ်၏၊ အကြောင်းတစ်ခုဖြင့် အကြောင်းတစ်ခုကို ဖုံးလွှမ်းပြောဆို၏၊ သိလျက် မဟုတ်မမှန် ပြောဆို၏၊ ချိန်းဆိုပြီးမှ ပျက်ကွက်၏။ ထိုအခါ တိတ္ထိတို့သည် အသျှင်ဟတ္ထကကို ကဲ့ရဲ့၏။

ထိုသို့ တိတ္ထိတို့ ကဲ့ရဲ့သည်ကို ရဟန်းတို့သည် ကြား၏။ ထိုအခါ အလိုနည်းသော ရဟန်းတို့သည် အသျှင်ဟတ္ထကကို ကဲ့ရဲ့ကြ၏။ ထို့နောက် မြတ်စွာဘုရားအား လျှောက်ထားကြ၏။ မြတ်စွာဘုရားလည်း အသျှင်ဟတ္ထကကို "သင်သည် တိတ္ထိတို့နှင့် စကားပြောဆိုသည့်အခါ ပယ်ပြီးမှ ဝန်ခံ၏၊ ဝန်ခံပြီးမှ ပယ်၏၊ အကြောင်းတစ်ပါးဖြင့် အကြောင်းတစ်ပါးကို ဖုံးလွှမ်း၏၊ သိလျက် မဟုတ်မမှန်ပြောဆို၏၊ ချိန်းဆိုပြီးမှ ပျက်ကွက်၏ ဆိုသည်မှာ မှန်ပါသလော" ဟု မေးမြန်း၏။ အသျှင်ဟတ္ထကလည်း "ဟုတ်မှန်ပါသည်" ဟု ဖြေ၏။

ထိုအခါ မြတ်စွာဘုရားသည် ကဲ့ရဲ့တော်မူကာ အောက်ပါသိက္ခာပုဒ်ကို ပညတ်တော်မူ၏။

သိက္ခာပုဒ်
----------

"သိလျက် မဟုတ်မမှန်ကို ပြောဆိုခြင်းကြောင့် ပါစိတ်အာပတ် သင့်၏" ဟု မိန့်တော်မူ၏။

ကိုးကား
-------

1. 1 2 3  *ဝိနည်းပိဋက − ပါရာဇိကဏ်ပါဠိတော်မြန်မာပြန်၊ မုသာဝါဒဝဂ်*။